Analisis GOLD – Harga Emas Teruskan Kenaikan, Zon $1,720 Perlu Ditembusi

Logam kuning mendatar pada pembukaan awal minggu semalam selepas mula menunjukkan peningkatan pada penutup dagangan minggu lalu susulan penyusutan semula US dolar yang gagal untuk mengekalkan momentum pengukuhan selepas terbitan laporan data NFP.
Penyusutan US dolar dilihat dipengaruhi oleh penilaian terhadap laporan NFP yang suram sementara pelabur di awal minggu ini lebih berwaspada menjelang terbitan data tinjauan ISM bagi sektor perkhidmatan di Amerika Syarikat (AS) di sesi New York malam ini.
Walaupun US dolar pamer prestasi hambar, namun pelabur tetap berjaga-jaga menjangkakan pengukuhan US dolar akan diteruskan untuk tempoh masa lebih panjang berikutan jangkaan untuk Federal Reserve (Fed) meneruskan kenaikan kadar faedah yang agresif.
Pengukuhan semula US dolar yang boleh tercetus bila-bila masa sahaja akan kembali memberi tekanan semula terhadap dagangan emas.
Indeks dolar juga dilihat masih berlegar di zon tertinggi terbaru 20 tahun pada 110.00 walaupun terdapat sedikit penyusutan semula.
Meneliti pergerakan harga pada carta XAU/USD yang mengukur nilai emas berbanding US dolar pada awal minggu, harga yang bergerak semula di atas paras 1700.00 dilihat mendatar di bawah paras halangan harga 1720.00 sepanjang Isnin semalam.
Namun, masih memberi isyarat untuk pergerakan bullish, harga kekal berada di atas paras sokongan Moving Average 50 (MA50) pada rangka masa 1 jam di carta XAU/USD sehingga ke penutup sesi dagangan New York semalam.
 Bersambung pada dagangan sesi Asia pagi ini pula, harga emas berjaya membuat lonjakan menguji paras 1720.00, namun lonjakan gagal diteruskan sebelum harga menyusut semula di bawah paras halangan tersebut pada sesi Eropah.
Untuk jangkaan pergerakan harga seterusnya, sekiranya harga berjaya memaparkan corak kenaikan, dijangkakan harga bakal meningkat sehingga ke zon sekitar 1740.00 yang akan menjadi rintangan awal buat harga selepas isyarat pergerakan bullish yang lebih jelas.
Kenaikan lebih tinggi yang diteruskan bakal menuju ke zon sekitar 1760.00 pula untuk harga catatkan paras ketinggian terbaru 2 minggu buat emas.
Sebaliknya jika harga gagal untuk mengekalkan momentum peningkatan tersebut, penurunan harga boleh tercetus semula dan sekiranya melepasi bawah paras sokongan MA50, pelabur bakal bersedia untuk kejatuhan lebih rendah emas selepas isyarat bearish itu.
Sasaran harga seterusnya untuk penyusutan yang lebih rendah adalah untuk mencecah sekitar 1680.00 untuk harga emas mencatatkan paras terendah terbaru 7 minggu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Biar Lambat, Asal Selamat! Walau Perlahan, Emas Terus Mendaki

Menyambung dagangan pada Khamis, komoditi emas dilihat mendaki secara perlahan sementara pelabur berwaspada menunggukan ucapan daripada pengerusi Federal Reserve (Fed) Jerome Powell pada acara Simposium Jackson Hole untuk petunjuk bagi penetapan dasar monetari bank pusat yang seterusnya.
Ada yang menjangkakan Jerome Powell bakal meneruskan lagi langkah yang hawkish, namun ada juga yang melihat kenaikan kadar yang agresif itu akan diperlahankan. Kedua-dua pilihan Fed dilihat tetap akan memberi impak besar dalam pasaran.
Pada sesi New York sebentar lagi bakal diterbitkan data pertumbuhan ekonomi Amerika Syarikat (AS) yang akan menjadi tumpuan pelabur untuk kesan terhadap pergerakan US dolar selain turut mempengaruhi perubahan nilai aset logam kuning.
Penganalisis komoditi turut melihat dagangan emas juga terbatas disebabkan oleh peningkatan dalam hasil bon AS 10 tahun kepada 3.1%.
Menilai pergerakan harga pada carta pasangan XAU/USD yang mengukur nilai emas berbanding US dolar, harga dilihat bergerak lebih mendatar pada dagangan Rabu semalam selepas memberi isyarat untuk perubahan trend pada lonjakan yang dipamerkan pada Selasa lalu.
Selepas harga melonjak melepasi halangan Moving Average 50 (MA50) pada rangka masa 1 jam di carta XAU/USD pada Selasa lalu, harga kekal berlegar di atas paras sokongan terbaru itu semalam dengan rintangan harga yang diuji adalah pada 1755.00 di sesi New York.
Kenaikan harga mula dipamerkan bermula pada sesi Asia pagi ini walaupun pada kadar pergerakan yang perlahan, namun telah berjaya kembali semula ke zon SBR (support become resistance) 1760.00 dengan mengekalkan momentum untuk meneruskan peningkatan lebih tinggi.
 Jika harga berjaya mengekalkan pergerakan trend bullish tersebut, kenaikan bakal diteruskan untuk menguji pula zon SBR 1780.00 yang telah menjadi tumpuan pada dagangan minggu sebelum ini.
Melepasi zon tersebut seterusnya akan mendorong kenaikan lebih tinggi untuk mencapai semula ke paras ketinggian 1800.00 dan menguji zon rintangan penting tersebut.
Sebaliknya jika harga gagal bertahan di atas zon 1760.00 dan kembali susut lebih rendah semula, harga dijangkakan untuk berlegar semula ke zon sekitar 1740.00 yang dilihat sebagai zon support harga untuk dagangan awal minggu ini.
Penurunan harga yang lebih rendah berpotensi untuk mencecah sehingga ke zon support tumpuan 1720.00 untuk mencatatkan paras terendah terbaru 4 minggu.
Lihat gambar carta harga pasangan XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pasaran Matawang Hilang Arah Tuju!

Pasaran matawang tidak mempunyai arah tuju yang jelas pada pembukaan sesi Eropah, menyaksikan dagangan dolar greenback yang sedikit lebih tinggi dan matawang utama pula sedikit berubah.
Indeks dolar didagangkan stabil pada 93.85 berbanding kebanyakan matawang utama, mempertahankan kenaikan yang dicatatkan pada sesi sebelumnya.
Kekurangan pemangkin yang jelas pada sesi dagangan hari ini, menyebabkan matawang bergerak di sekitar harga yang sama.
Kebangkitan kes baru Covid-19 di China sehingga memaksa pelaksanaan sekatan di Lanzhou dilihat kurang memberi impak pada pasaran matawang, terutamanya matawang sensitif risiko seperti dolar Aussie dan kiwi.
 Dolar Aussie didagangkan sedikit meningkat pada 0.75000 berbanding USD, menjadi tumpuan pelabur menjelang penerbitan data inflasi Australia pada sesi Asia esok, yang dijangka tidak berubah daripada pembacaan sebelum ini pada suku ketiga.
Sementara itu, panggilan telefon antara Naib Perdana Menteri China Liu He dan Setiausaha Perbendaharaan Janet Yellen pula dilihat positif untuk hubungan perdagangan Amerika Syarikat dan China.
Selain itu, dagangan dolar Kanada pula stabil walaupun harga minyak mentah sedikit susut, dengan tumpuan pelabur kini terarah kepada mesyuarat polisi Bank Pusat Kanada (BOC) pada hari Rabu.
Matawang pound kembali meningkat, menghampiri paras harga 1.38000 selepas tergelincir pada dagangan awal minggu. Euro pula sedikit berubah dengan terus didagangkan rendah susulan penyusutan yang dicatatkan pada sesi sebelum ini.


Data Ekonomi China Disiarkan – Kukuh Atau Sebaliknya?

Sesi pasaran Asia untuk permulaan minggu ketiga bagi Julai memberi tumpuan terhadap data penting ekonomi China melibatkan bacaan kadar pertumbuhan GDP dan lain-lain.
Setelah diamati, bacaan yang dikeluarkan agak bercampur-campur namun pasaran cenderung melihat keseluruhan data ekonomi bagi China masih positif.
Data tumpuan utama iaitu kadar pertumbuhan GDP di China meningkat pada kadar 6.2% seperti yang dijangkakan oleh pasaran untuk suku tahun kedua 2019. Kadar tersebut adalah sedikit rendah berbanding catatan 6.4% pada suku pertama tahun ini.
Bacaan bagi kadar pengangguran pula mencatatkan kenaikan kepada 5.1% untuk bulan Jun berbanding 5.0% pada bulan sebelumnya.
Namun, penurunan pada data-data tersebut kembali disokong oleh data jualan runcit China yang melonjak tinggi iaitu pada kadar 9.8% berbanding jangkaan penurunan 8.5% daripada 8.6% pada bacaan terdahulu.
 Turut mencatatkan peningkatan adalah data pengeluaran perindustrian yang mencatatkan kenaikan pada kadar 6.3% lebih tinggi mengatasi jangkaan kenaikan 5.2% daripada 5.0% sebelum ini.
Dengan bacaan keseluruhan data yang ditafsirkan positif oleh pasaran, sentimen pasaran dijangka akan bergerak positif menyokong pertumbuhan global.
Matawang komoditi terutama dolar Australia dan New Zealand ketara mencatatkan peningkatan berbanding matawang utama yang lain susulan data China dikeluarkan sebentar tadi.
Data jualan runcit dan pengeluaran perindustrian di China yang melonjak menyenangkan pelabur Aussie disebabkan faktor China sebagai pelanggan terbesar pasaran Australia.
Namun begitu, para pelabur dinasihatkan supaya berwaspada untuk tidak terus beranggapan bahawa ekonomi China berada dalam keadaan yang kukuh. Dengan kadar pertumbuhan yang menurun untuk suku tahun kedua, ekonomi China berkemungkinan bakal berdepan tekanan terhadap risiko pertumbuhan yang perlahan.


USD/CAD Melonjak Dan Kembali Uji Paras Tumpuan Harga Pada 1.34000

Matawang komoditi dolar Kanada mengejutkan pasaran semalam dengan pergerakan drastic yang ditunjukkan selepas mengalami kejatuhan susulan tinjauan unjuran perniagaan di Kanada dikeluarkan oleh bank pusat Kanada.
Menurut penganalisis dari National Bank of Canada, Krishen Rangasamy telah menyatakan tinjauan tersebut menunjukkan kemerosotan sentimen namun ia tidak menjamin ransangan tambahan dari bank pusat.
Tinjauan yang dijalankan pada 19 Februari hingga 13 Mac lalu menunjukkan kemerosotan pada tinjauan indeks utama yang jatuh ke paras negatif untuk pertama kali sejak tahun 2016. Kadar jualan perniagaan yang sederhana dan kebimbangan terhadap ekonomi Amerika Syarikat menjadi faktor syarikat-syarikat untuk mengkaji semula unjuran kadar jualan untuk 12 bulan akan datang.
Di samping itu juga, harga minyak mentah dijangka menurun dan menambahkan lagi tekanan terhadap dagangan Loonie dalam pasaran semasa.
Oleh itu, walaupun dagangan semasa bagi dolar Amerika masih berisiko, harga tetap melonjak pada pasangan matawang USD/CAD semalam disebabkan kejatuhan drastik oleh Loonie.
Harga telah melonjak dari zon support 1.33000 semalam sehingga melepasi paras Magic Pivot dan resistance MagicR1 pada indicator Moshed Magic Line semalam dengan pergerakan harga mencatatkan sekitar hampir 100 pips kenaikan.
Dagangan yang bersambung pada hari ini dilihat lebih perlahan namun harga masih menunjukkan kenaikan dan menuju ke paras zon SBR (support become resistance) pada 1.34000.
 Jika dolar CAD terus didagangkan lemah dalam pasaran, harga berkemungkinan akan breakout paras 1.34000 sebelum meneruskan kenaikan ke paras lebih tinggi seterusnya menuju ke zon resistance pada 1.34400 berhampiran paras resistance MagicR2 pada indicator Moshed Magic Line hari ini.
Namun jika harga kembali membuat penurunan semula, jangkaan penurunan harga akan melepasi paras Magic Pivot 1.3351 sebelum menguji zon support yang dicecah pada paras terendah dagangan semalam pada 1.33000 dan mencatatkan sekitar 100 pips pergerakan harga.
Paras penurunan lebih rendah berkemungkinan bakal mencecah paras tumpuan pada 1.32500 atau lebih rendah lagi di paras support 1.3218 (MagicS3).
Lihat gambar chart pasangan matawang USD/CAD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dagangan harian.

Paras support: 1.3311, 1.3257, 1.3218.
Paras resistance: 1.3405, 1.3444, 1.3498.


Sentimen Semasa Pasaran Minyak Mentah Global Setakat Ini

Harga pasaran minyak meneruskan peningkatannya hari ini selapas Arab Saudi berjanji akan mengurangkan pengeluaran minyaknya bulan depan kepada 6.6 juta tong sehari.
Kenaikan ini turut di sokong oleh amaran dari pengerusi Halliburton berkenaan kadar pertumbuhan pelantar di Amerika Utara yang tiada sebarang perubahan dan boleh memberi kesan kepada pengeluaran minyak di US.
Penanda aras pasaran ini, minyak Brent untuk penghantaran September telah naik 28 sen pada $48.88 setong setakat jam 2:30 petang selepas pasaran meningkat sebanyak 1.1% semalam. Manakala minyak West Texas Intermediate (WTI) pula meningkat 28 sen kepada $46.62.
Laporan mensyuarat OPEC/non-OPEC semalam menjelaskan pengurangan pengeluaran minyak kepada 1.8 juta tong sehari akan di teruskan selepas bulan Mac 2018 jika perlu.
 Nigeria juga bersetuju untuk bersama menghadkan pengeluaran minyak kepada 1.8 juta tong sehari selepas tahap pengeluaran minyak mereka stabil. Nigeria kini telah berjaya mengeluarkan 1.7 juta tong sehari dan di kecualikan dari perjanjian.
OPEC juga menjelaskan simpanan minyak negara telah menurun sebanyak 90 juta tong daripada Januari hingga Jun, tetapi masih berada di atas purata 5 tahun simpanan pada 250 juta tong.
Tomomichi Akuta, pegawai kanan ekonomi di Mitsubishi UFJ Research and Consulting Tokyo berkata, “Walaupun kestabilan merupakan matlamat utama, namun pasaran masih tidak pasti jika simpanan akan jatuh mendadak untuk mencapai sasaran mereka”.
Menteri Tenaga Rusia Alexandera Novak menjelaskan, sekiranya semua syarat berjaya di patuhi 100%, penambahan 200 ribu tong sehari boleh di keluarkan dari pasaran.
Import minyak mentah dari Cina telah melebihi 8 juta tong sehari tahun ini ,dan di jangka akan meningkat dua kali ganda tahun depan, kata eksekutif Sinopec Group. Berdasarkan undian awal Reuters, simpanan minyak mentah US di jangka akan menurun 3 juta untuk minggu lepas menjelang data yang dikeluarkan API (American Petroleum Institute) pada Rabu.


Apa Jadi Pada Pasaran Matawang Selepas Digegar Oleh Powell?

Matawang gergasi US dolar masih didagangkan rendah berbanding kebanyakan matawang utama selepas kecewa dengan Pengerusi Federal Reserve (Fed), Jerome Powell yang gagal memberi petunjuk jelas mengenai garis masa untuk pengurangan pembelian bon.
Walaupun Powell mengisyaratkan bank pusat mungkin akan mula mengurangkan pembelian bon pada akhir tahun ini, tetapi tiada petanda jelas bila ia akan dilaksanakan dan beliau juga masih melihat kenaikan inflasi hanya sementara.
Kenyataan Powell yang lebih berhati-hati mengenai pengurangan, menunjukkan bahawa bank pusat AS masih tidak tergesa-gesa melakukan penarikan semula rangsangan, lebih-lebih lagi dengan risiko dari varian delta yang baru timbul.
Pada awal sesi Eropah, indeks dolar diniagakan di sekitar paras terendah dua minggu pada 92.70 berbanding sekumpulan matawang utama.
 Hasil bon AS 10 tahun pula terus menyusut rendah ke tahap 1.30%, memberi peluang buat matawang yen Jepun untuk diniagakan lebih tinggi berbanding US dolar.
Matawang komoditi, terutama dolar Aussie dan New Zealand terus diniagakan mengukuh walaupun pergerakan matawang pada hari ini sedikit perlahan. Sementara dolar Kanada pula stabil di tengah pengukuhan harga minyak.
Menjadi tumpuan dolar Aussie dan kiwi minggu ini adalah penerbitan data PMI pembuatan dan perkhidmatan China pada sesi Asia esok, dan laporan pertumbuhan ekonomi Australia pada hari Rabu yang dijangka menunjukkan penurunan pada suku kedua.
Sementara itu, dagangan matawang pound agak terbatas pada hari ini berikutan penutupan bank-bank di UK sempena cuti musim panas. Pound sterling terus didagangkan stabil di sekitar harga 1.37580 berbanding US dolar setelah mencatatkan kenaikan 0.4% pada akhir minggu lalu.


Dagangan EURO Terus Merosot, 140 Pips Penurunan Dicatatkan Pada EUR/USD

Matawang Euro menjadi tumpuan pasaran pada malam tadi dengan menunjukkan kejatuhan drastik pada pergerakan harga selepas penetapan kadar faedah oleh bank pusat dalam mesyuarat polisi semalam.
European Central Bank (ECB) seperti jangkaan telah mengekalkan kadar faedah sedia ada di paras sifar. Waktu untuk langkah menaikkan kadar faedah telah dilanjutkan pada tahun 2020 dan bank pusat telah menurunkan unjuran ekonomi membuatkan matawang EURO mengalami kejatuhan nilai yang ketara pada sesi dagangan New York semalam.
Bank pusat tersebut turut mengumumkan bakal melancarkan kempen pinjaman bank jangka masa panjang pada September 2019 bertujuan untuk merancakkan kembali aktiviti pertumbuhan ekonomi pada zon Eropah.
Euro merekodkan kejatuhan ke paras terendah 21 bulan berbanding dolar AS pada Jumaat terkesan dengan isyarat dovish oleh bank pusat dengan pergerakan harga semakin tidak menentu menjelang laporan data pekerjaan Amerika Syarikat pada hari ini. Kejatuhan harga pada EUR/USD semalam telah merekodkan sekitar 140 pips penurunan dalam satu sesi.
Laporan data pekerjaan NFP AS pada malam ini akan menjadi fokus utama di mana pasaran menjangkakan 180,000 pertambahan pekerjaan di Amerika Syarikat dicatatkan dan lebih rendah daripada angka 304,000 pertambahan sebelum ini.
Komponen laporan yang lebih menjadi keutamaan adalah kadar purata pendapatan di mana pasaran menjangkakan bakal ada peningkatan pada angka bacaan mala mini dan berkemungkinan akan menyokong pengukuhan USD. Di samping itu juga, kadar pengangguran diramalkan akan turut menunjukkan penurunan untuk bacaan bulan Februari.
 Turut akan dikeluarkan bersama adalah laporan data pekerjaan di Kanada yang dijangka akan mencatatkan pertambahan yang rendah berbanding lonjakan ketara pada pertambahan pekerjaan Januari. Kadar pengangguran dijangka akan kekal tidak berubah di paras 5.8%.
Matawang komoditi CAD itu akan terus didagangkan berisiko selepas kadar faedah di Kanada dikekalkan dan data IVEY PMI untuk meninjau keyakinan perniagaan di Kanada mencatatkan angka yang merosot pada bacaan data minggu ini.
Dolar AUD pula masih kekal berada dalam kelompok dagangan yang berisiko selepas data ekonomi menunjukkan pergerakan yang perlahan pada suku terakhir untuk dua tahun ini.
Pound Sterling pula merekodkan kejatuhan terbesar minggu dalam tempoh tujuh minggu dagangan pada Khamis berikutan kebuntuan pada isu Brexit.
Tiada cadangan yang mampu mengubah rundingan Brexit bersama Kesatuan Eropah (EU) dalam tempoh 48 jam dan sumber dari kerajaan menyatakan pada Khamis bahawa, Kesatuan Eropah tidak berganjak daripada keputusan semasa.
Pada Selasa lalu, pegawai rundingan Brexit Kesatuan Eropah telah menolak cadangan terbaru berkenaan sempadan Ireland oleh Peguam Britain, Geoffrey Cox di Brussels dan memberitahu beliau untuk merencanakan semula pelan cadangan tersebut untuk dibentangkan pada Jumaat.
Matawang safe-haven Yen dalam pasaran semasa dapat menarik permintaan daripada para pelabur berikutan keadaan pasaran yang agak bergelora dengan ketegangan politik yang melanda serta ketidaktentuan dalam pasaran.


Emas Merekodkan Kejatuhan Setelah dinilai Lebih Tinggi Semalam

Harga emas mula menjunam pada hari Selasa sambil pelabur mencerna data yang menunjukkan import bersih emas China dari Hong Kong melonjak sebanyak 50.8 peratus pada bulan Februari.
China dan India merupakan pengimport emas terbaik di dunia walaupun sekatan terhadap import India telah menjejaskan permintaan. Di China sekatan terhadap pertukaran matawang yang bertujuan untuk memperlahankan kelemahan Yuan juga telah mendorong permintaan bagi emas.
Emas bagi penghantaran April menyusut sebanyak 0.19 peratus kepada $1,253.35 satu troy ounce manakala copper menurun sebanyak 0.15 peratus kepada $2,633 Pound gara-gara kebimbangan terhadap kekurangan bekalan berikutan mogok yang dilancarkan di lombong utama Chile dan Indonesia.
 Semalam, harga emas diniagakan lebih tinggi apabila pelabur menimbulkan kebimbangan terhadap keupayaan Donald Trump dalam melaksanakan dasar-dasar pro pertumbuhan selepas pentadbiran beliau gagal menolak undang-undang penjagaan kesihatan.
Kebanyakan pelabur melarikan diri daripada perdagangan US Dollar kepada emas kerana mereka bimbang kegagalan ini mempenagruhi keputusan dalam dasar pertumbuhan yang lain.
US Dollar telah naik dengan mendadak selepas proses pilihanraya kerana para pelabur telah berhimpun kepada sentimen perdagangan yang dipanggil “Trumpflation” berikutan jangkaan bahawa pentadbiran beliau mampu meningkatkan perbelanjaan, mempercepatkan pembaharuan cukai dan inflasi.
Matawang Gergasi Tidak Mudah Mengaku Kalah!


Siri Pendakian Harga Buat EUR/USD Sudah Tamat Atau Belum?

Data-data ekonomi Eropah yang diterbitkan pada Selasa menunjukkan sektor perkhidmatan beroperasi dengan baik dan telah menyokong peningkatan nilai mata wang Euro dalam pasaran.
Dapat diperhatikan pergerakan harga pada carta pasangan mata wang EUR/USD telah meneruskan kenaikan ke paras tertinggi terbaru lagi minggu ini susulan US dolar juga yang turut bergerak lemah sejak awal minggu.
Namun, kenaikan harga dilihat terhalang pada paras zon rintangan 1.19000 sebelum pengukuhan semula US dolar susulan minit mesyuarat FOMC diterbitkan.
Pengukuhan US dolar sehingga penghujung sesi New York telah kembali menekan semula harga dari zon SBR (support become resistance) 1.1900 untuk menutup dagangan sekitar 1.18650.

Pergerakan harga perlahan di sesi Asia pada Khamis. Namun, pelabur mula berwaspada untuk kemungkinan penurunan harga yang boleh berlaku selepas US dolar kembali pamerkan pengukuhan semula.
 Harga masih bergerak di atas paras sokongan Moving Average 50 (MA50) pada rangka masa 1 jam dan belum memberi isyarat lebih jelas untuk memulakan trend bearish semula.
Sekiranya penurunan harga berlaku, pelabur akan menjangkakan penurunan harga ke zon RBS (resistance become support) 1.18000 yang telah menyokong lonjakan harga pada Selasa lalu.
Zon support lebih rendah pada 1.17200-1.17000 akan menjadi destinasi tumpuan untuk penurunan yang diteruskan.
Sebaliknya jika harga masih menyambung siri kenaikan harga sejak awal minggu, zon SBR 1.19000 akan ditembusi sebelum harga menuju sehingga ke paras 1.20000.
Lihat gambar carta pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


USD/JPY Lengkapkan Penurunan 3 Minggu Berturut-turut

Pergerakan harga pada carta pasangan mata wang USD/JPY kekal pamerkan corak penurunan harga untuk minggu ketiga berturut-turut dengan penyusutan oleh US dolar berbanding Yen.
Ucapan Gabenor bank pusat Jepun, Haruhiko Kuroda di parlimen pada Jumaat menyatakan ekonomi Jepun berkembang baik dengan pelonggaran polisi yang lebih agresif oleh bank pusat. Beliau juga memaklumkan masih awal untuk mengubah polisi semasa yang dilihat menyokong pemulihan ekonomi.
Perdana Menteri Jepun, Yoshihide Suga memberitahu pada Mac bahawa kerajaannya mensasarkan kadar upah di Jepun lebih tinggi. Beliau percaya peningkatan pendapatan rakyat akan menyokong isi rumah yang terkesan dengan pandemik.
Setelah 3 minggu, Yen dilihat berjaya bergerak lebih baik berbanding US dolar dengan penurunan harga dipaparkan pada carta USD/JPY.
Selepas mencapai kenaikan ke paras tertinggi sekitar 111.00 di penghujung Mac, harga telah susut berterusan lebih 300 pips setakat minggu ini.
Dagangan USD/JPY pada Rabu dan Khamis dilihat menguji rintangan 108.20 namun sukar untuk tembusinya dan berlegar rendah sekitar paras 107.80.
 Penurunan yang diteruskan akan terus mendorong harga mencatatkan paras terendah terbaru 7 minggu.
Penurunan di bawah paras halangan Moving Average 50 (MA50) pada rangka masa 1 jam pergerakan harga juga turut memberi isyarat untuk harga terus bergerak dalam trend bearish. Namun, pergerakan harga semakin perlahan menuju penghujung minggu.
Sekiranya kenaikan harga kembali tembusi zon harga 108.200-108.500 akan memberikan isyarat untuk trend bullish semula.
Kenaikan lebih tinggi bakal menuju sehingga zon tumpuan pada 110.00.
Lihat gambar carta pasangan mata wang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Data Pekerjaan Jauh Lebih Tinggi Daripada Ramalan, Adakah Ini Akan Pengaruhi Strategi BoC?

Majikan Kanada terus mencipta pekerjaan pada bulan Mac dengan sebanyak 34,700 pekerjaan ditambah, lapor Jabatan Statistik Kanada pada hari Khamis. Disisi lain, kadar pengangguran kekal menghampiri rekod rendah untuk bulan keempat berturut-turut. Ini membawa indikasi kekuatan pasaran buruh yang berterusan walaupun terdapat kebimbangan mengenai kelembapan ekonomi.
Ekonomi memperoleh 34,700 pekerjaan bersih, hampir keseluruhannya dalam sektor swasta, dan kadar pengangguran kekal stabil pada 5.0%, lapor Jabatan Statistik Kanada.
 Penganalisis yang ditinjau oleh Reuters meramalkan bahawa 12,000 pekerjaan bersih akan diperoleh pada bulan Mac dan kadar pengangguran akan meningkat kepada 5.1% daripada 5.0% pada bulan Februari.
Keuntungan pekerjaan bulan lepas dipacu oleh sektor perkhidmatan, yang menambah 75,500 pekerjaan bersih, kebanyakannya dalam pengangkutan dan perkhidmatan sokongan. Penambahan itu lebih daripada mengimbangi kemerosotan 40,900 pekerjaan dalam sektor barangan, yang diterajui oleh kehilangan pekerjaan dalam pembinaan serta sumber asli.
Bank pusat telah meramalkan pasaran buruh akan perlahan dalam beberapa bulan akan datang apabila kos pinjaman yang lebih tinggi bergelora dalam ekonomi.


Pound Dan Euro Lemah, Sementara USD Mengukuh Menjelang Laporan Data Pekerjaan NFP Malam Ini

Matawang dolar Amerika Syarikat meningkat ke paras tertinggi tiga minggu berbanding Yen pada dagangan Jumaat, disokong oleh jangkaan pertikaian perdagangan antara Amerika Syarikat dan China yang berlarutan sebelum ini bakal diselesaikan dalam jangka masa terdekat ini.
Dolar mencatatkan peningkatan sekitar 0.85% berbanding safe-haven Yen minggu ini berikutan faktor ekonomi Amerika Syarikat yang stabil dan juga pemulihan pada sentimen dalam pasaran semasa.
Presiden Donand Trump menyatakan pada Khamis kedua-dua buah negara semakin hampir mencapai kesepakatan dalam rundingan yang berkemungkinan akan diumumkan dalam masa empat minggu lagi.
Pound Sterling pula kembali mengalami kejatuhan setelah siri kenaikan ditunjukkan tiga hari berturut-turut pada minggu ini selepas kebimbangan pada ketidaktentuan Brexit semakin meningkat dan bakal melalui proses penangguhan yang berlarutan.
Britain berkemungkinan akan memohon kepada Kesatuan Eropah untuk melanjutkan lagi tempoh Brexit minggu hadapan jika krisis rundingan antara kerajaan Perdana Menteri Theresa May serta Parti Buruh tidak menemui jalan penyelesaian terhadap kebuntuan Brexit.
 Euro diniagakan lemah pada Khamis berikutan data ekonomi di Jerman yang dikeluarkan semalam mencatatkan angka yang lemah. Selain itu juga, laporan bahawa Itali akan menurukan ramalan pertumbuhan ekonomi terus meningkatkan kebimbangan pelabur dengan risiko pertumbuhan di negara tersebut.
Data pesanan perindustrian di Jerman jatuh dengan kadar yang merosot lebih dua tahun pada catatan untuk Februari ekoran penurunan permintaan luar, menambahkan lagi kegelisahan terhadap ekonomi terbesar di zon Eropah itu menunjukkan permulaan yang lemah untuk tahun ini.
Matawang Yen kekal didagangkan lemah dengan data ekonomi di Jepun pada sesi pasaran Asia pagi ini turut mencatatkan bacaan yang menurun pada data purata pendapatan serta perbelanjaan isi rumah di Jepun.
Tumpuan utama pelabur pada dagangan hari ini adalah terhadap laporan data pekerjaan NFP Amerika Syarikat yang akan dikeluarkan pada jam 8.30 malam. Selain data pertambahan pekerjaan, kadar pengangguran serta purata pendapatan adalah menjadi fokus utama pelabur bagi menentukan kekuatan dagangan dolar USD dalam pasaran.
Turut dikeluarkan bersama adalah laporan data pekerjaan di Kanada dengan jangkaan angka bacaan pada pertambahan pekerjaan kali ini adalah lemah selepas lonjakan ketara pada bacaan bulan sebelumnya. Kadar pengangguran dijangka akan kekal di paras 5.8%.


Apa Cerita NZD/USD Melonjak Di Sesi Asia?

Dolar New Zealand pamerkan lonjakan pada sesi Asia pagi Rabu susulan pengumuman keputusan mesyuarat polisi monetari oleh bank pusat New Zealand.
Meneliti keputusan mesyuarat, Reserve Bank of New Zealand (RBNZ) masih mengekalkan kadar faedah tidak berubah seperti yang dijangkakan oleh pasaran.
Jawatankuasa mesyuarat bersetuju untuk mengekalkan polisi semasa yang dilihat menyokong pemulihan ekonomi New Zealand. Negara tersebut juga dilihat antara yang terpantas berjaya mengawal krisis pandemik Covid-19.
Keyakinan pelabur terhadap prospek ekonomi New Zealand di masa hadapan akan terus menyokong pengukuhan mata wang Kiwi dalam pasaran.

Pada carta harga bagi pasangan mata wang NZD/USD, harga bergerak di atas paras 0.74000 pada awal minggu ini dengan paras 0.73400 menjadi rintangan harga.
Namun pada sesi Asia pagi ini, harga menguji paras sokongan Moving Average 50 (MA50) pada rangka masa 1 jam sebelum meneruskan kenaikan melepasi rintangan 0.73400 susulan keputusan mesyuarat RBNZ.
 Selepas mencapai paras ketinggian terbaru sekitar 0.73800, harga mula perlahan semula menuju ke pembukaan sesi pasaran Eropah. Paras tersebut juga adalah yang tertinggi dicapai sejak April 2018.
Kenaikan harga dijangka akan diteruskan pada sesi-sesi berikutnya menuju paras 0.74000 malah berkemungkinan melepasi paras tersebut untuk terus merekodkan paras tertinggi terbaru.
Penurunan harga pula dilihat akan disokong pada paras 0.73400 yang membentuk zon RBS (resistance become support) sebelum penurunan lebih rendah di bawah MA50 akan memberi isyarat awal perubahan trend bearish.
Seterusnya, harga akan menuju semula ke zon RBS 0.72500 yang menjadi paras rintangan pada minggu-minggu sebelum ini.
Lihat gambar carta pasangan mata wang NZD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


USD/CAD Kekal Pamer Trend ‘Bullish’ Sepanjang Minggu

Setelah mencapai paras ketinggian terbaru pada minggu ini di sesi Eropah semalam, pergerakan harga pada carta pasangan mata wang USD/CAD mula dilihat susut semula pada sesi New York.
Mata wang dolar Kanada dipacu oleh ketidaktentuan sentimen pasaran minyak yang tertumpu kepada rancangan pengurangan pengeluaran minyak oleh oleh Arab Saudi serta bekalan inventori minyak di Amerika Syarikat (AS) yang rendah mengimbangi risiko penurunan permintaan.
Arab Saudi bakal memulakan pengurangan pengeluaran sebanyak 1 juta tong sehari pada Februari dan Mac ini.
Bersambung pada dagangan sesi Asia hari ini, harga mula menunjukkan peningkatan semula ke paras ketinggian 1.28800 yang dicapai semalam.
Harga yang juga masih bergerak di atas paras sokongan Moving Average 50 (MA50) pada rangka masa 1 jam pergerakan harga masih memberi isyarat trend bullish.
Namun jika US dolar kekal bergerak susut pada sesi berikutnya, harga boleh menjunam semula menguji zon RBS (resistance become support) pada 1.27800.
 Penurunan lebih rendah akan ke zon harga 1.26700 sebelum ke zon support 1.26000 yang lebih rendah.
Sebaliknya jika harga kekal meneruskan kenaikan, paras ketinggian 1.29000 dilihat akan dicapai sebelum harga kembali semula ke zon tumpuan di bawah paras 1.30000.
Pelabur juga akan berwaspada untuk dagangan Loonie menjelang laporan Keluaran Dalam Negara Kasar (KDNK) Kanada untuk bulan November 2020 yang akan diterbitkan di sesi New York malam ini.
Lihat gambar carta pasangan mata wang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Pelabur Kecewa Emas Kembali Susut Ke Zon $1,830

Sedikit mengecewakan buat pelabur emas apabila menyaksikan penyusutan semula nilai logam kuning itu selepas berjaya mencapai paras harga tertinggi 7 bulan.
Sesi New York semalam menyaksikan US dolar kembali mengukuh setelah reaksi pelabur terhadap terbitan laporan data pekerjaan swasta di Amerika Syarikat (AS) dengan bacaan angka yang meningkat tinggi di bulan Disember mengatasi jangkaan serta bacaan bulan sebelum ini.
Pengukuhan US dolar tersebut sekaligus memberi tekanan semula kepada dagangan emas yang mula memaparkan penurunan nilainya semula semalam.
Meneliti carta harga XAU/USD yang mengukur nilai emas berbanding US dolar, harga telah mencapai paras tertinggi minggu ini sekitar 1865.00 pada Rabu lalu.
Namun penurunan harga disaksikan semula Khamis semalam menuju kembali zon RBS (resistance become support) 1830.00 yang sebelum ini menjadi rintangan buat harga.
Harga dilihat melantun semula di zon RBS tersebut dan berlegar perlahan di sekitarnya sehingga dagangan bersambung ke hari ini (Jumaat).
Pergerakan harga perlahan di sesi Asia dan Eropah sementara pelabur berkemungkinan sedang berwaspada menantikan terbitan laporan data pekerjaan NFP AS sebentar lagi di sesi New York.
 Setelah harga mula bergerak kembali di bawah paras halangan Moving Average 50 (MA50) pada rangka masa 1 jam di carta XAU/USD, pelabur akan menilai sebagai isyarat awal untuk perubahan trend harga untuk emas.
Jika harga menyambung penurunan lebih rendah di bawah zon RBS 1830.00, harga dilihat akan kembali menuju semula zon tumpuan penting pada 1800.00.
Sekiranya zon tersebut juga ditembusi, penurunan lanjut harga boleh mencecah sehingga sekitar 1780.00 atau 1760.00.
Namun jika harga meneruskan lonjakan dari zon 1830.00 tersebut, kenaikan harga akan menuju semula ke sasaran zon rintangan 1870.00.
Mengatasi paras yang dicapai pada Rabu lalu akan catatkan paras tertinggi terbaru emas 7 bulan.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Sebab EUR/USD Sukar Untuk Pamer Lonjakan

Penganalisis pasaran kekal melihat US dolar dengan prestasi yang baik selepas berakhirnya dagangan Mac sekaligus mengakhiri suku pertama bagi tahun 2021.
Pada sesi New York semalam, dapat dilihat US dolar sedikit mengukuh berkemungkinan berlaku aktiviti pengambilan keuntungan (profit-taking) oleh para pelabur sebelum memasuki dagangan untuk suku tahun kedua.
US dolar dilihat sedikit menyusut berbanding beberapa mata wang utama namun masih berjaya memberi tekanan.
Seperti yang dilihat pada carta harga pasangan EUR/USD, harga kekal berlegar di sekitar paras terendah sejak November 2020.
Selepas harga jatuh hampir ke paras 1.17000 pada sesi Asia semalam, kenaikan dilihat pada sesi Eropah dan New York. Namun, kenaikan yang dipamerkan dilihat lemah dan gagal untuk kekal berada di atas paras Moving Average 50 (MA50) pada rangka masa 1 jam.
Mata wang Euro juga masih berisiko dengan kebimbangan terhadap ekonomi Eropah yang masih bergelut berdepan tekanan penularan virus dan menjejaskan sistem kesihatan.
Di Perancis, Presiden Emmanuel Macron telah mengumumkan perintah sekatan pergerakan (lockdown) kali ketiga dengan memaklumkan sesi persekolahan akan ditutup sehingga 3 minggu.

 Oleh itu, jangkaan untuk mata wang Euro melonjak lebih tipis berbanding mata wang yang lain dalam pasaran melainkan terdapat faktor atau sentimen terbaru yang mampu menyokong semula pengukuhan Euro.
Jika situasi kekal berterusan, harga pada carta EUR/USD bakal turun lebih rendah di bawah paras 1.17000.
Dan sekiranya US dolar kembali pamerkan pengukuhannya, harga boleh susut sehingga ke paras support sekitar 1.16000.
Sebaliknya jika harga berjaya melonjak semula, zon 1.18000 akan menjadi rintangan awal buat harga sebelum isyarat trend bullish buat pelabur sekiranya zon tersebut berjaya ditembusi.
Kenaikan lebih tinggi bakal menuju semula ke paras 1.19000 untuk harga menguji semula zon SBR (support become resistance) tersebut.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


EUR/USD Kekal Tanpa Arah Yang Jelas, Pasaran Menunggu Data Yang Lebih Signifikan Hari Ini

Pasangan matawang EUR/USD turun naik sekitar 52 pips semalam berikutan kurangnya data fundamental yang signifikan untuk menentukan arah tuju yang lebih jelas kepada dolar dan euro, merekodkan kenaikan tertinggi di paras 1.1978 dan terendah 1.1926 pada hari Selasa.
Di sesi Eropah, euro masih sedikit lemah berbanding dolar, dengan EUR/USD naik 0.18% kepada 1.1987 daripada penutupan semalam setakat jam 2.20 petang.
Semalam, euro berbanding pound pula jatuh mendadak dengan bacaan data inflasi UK yang berkembang diluar jangkaan, menyukarkan pengukuhan euro. Hari ini EUR/GBP masih bergerak sekitar 0.90, selepas jatuh hampir 80 pips pada sesi yang lalu.
 US juga melaporkan bacaan data penawaran pekerjaan Amerika yang positif, naik 6.2 juta, walaupun bacaan tawaran pekerjaan sektor kerajaan turun 58K. Data yang positif menyokong pengukuhan dolar sesi New York yang lalu.
Walau bagaimanapun, indeks dolar US gagal memecahkan paras resistance 92.00. Di sesi Eropah hari ini, dolar jatuh 0.15% ke paras 91.75.
Laporan indeks harga pengeluar (PPI) US malam ini menjadi fokus. Perkembangan yang tinggi akan mencerminkan inflasi pengguna yang tinggi dalam jangka masa serdehana, sekali gus membantu greenback untuk kembali mendapat kekuatan, membolehkan EUR/USD untuk membuat pembetulan (correction) harga yang lebih jauh.
Tumpuan turut diberikan pada laporan bekalan minyak mentah US oleh EIA malam ini, dimana data yang positif akan meningkatkan permintaan terhadap matawang komoditi seperti loonie, aussie dan kiwi (CAD,AUD,NZD)


Data Perkhidmatan yang Merosot Menambah Duka Buat UK

Pound susut lebih rendah berbanding US Dollar pada hari rabu selepas Data Perkhidmatan UK menguncup buat kali pertama dalam tempoh lebih 3 tahun.
GBP/USD menyusut sebanyak 0.17%
GBP/USD, 15 minit

Kumpulan Penyelidikan Markit mendakwa, UK servises purchasing managers’ index menurun kepada 47.4 bulan lepas daripada bacaan bulan terdahulu.
 Data yang lemah ini memungkinkan pemotongan kadar oleh BoE pada Khamis ini.
Sementara itu, US Dollar mula stabil selepas data perbelanjaan peribadi dan isi rumah meningkat pada bulan Mei. Laporan juga menunjukkan peningkatan terhadap pendapatan peribadi walaupun tersasar sedikit dari ramalan awal.
Sterling dicatat stabil berbanding Euro dengan EUR/GBP pada bacaan 0.8398.
EUR/GBP, 15 minit
Sambil bersesak-sesak pulang dari kerja, apa kata anda klik pautan ini. Pandu berhati-hati dan selamat membaca!


EUR/USD Kekalkan Siri Penurunan Harga Sepanjang Minggu

Sentimen pasaran sedikit reda selepas kenyataan Presiden Amerika Syarikat Donald Trump awal pagi ini tidak memberi isyarat untuk melancarkan serangan balas terhadap Iran.
Sebaliknya, beliau mahukan tindakan sekatan ekonomi dilaksanakan ke atas Iran dan turut menyeru negara-negara besar dunia yang lain menyokong pelaksanaan tersebut.
Sentimen pasaran yang berisiko sebelum ini kembali reda dan matawang US dolar turut mempamerkan kembali pengukuhan pada carta pergerakan harga.
Berbanding dolar Euro, US dolar berjaya mengukuh dengan pergerakan menurun harga dipamerkan pada carta EUR/USD semalam. Pengukuhan USD turut didorong data ADP NFP yang melonjak berbanding jangkaan.
Sementara, data ekonomi zon Eropah tidak begitu memberangsangkan dengan data pesanan kilang di Jerman dan imbangan dagangan Perancis yang merosot pada terbitan sesi Eropah semalam.
Untuk data hari ini, pengeluaran perindustrian di Jerman adalah baik, namun imbangan dagangan Jerman sebaliknya merosot. Bacaan data kadar pengangguran zon Eropah akan menjadi tumpuan pada jam 6 petang.
 Dagangan EUR/USD menunjukkan penurunan sepanjang minggu ini dari paras sekitar 1.12000 sehingga ke paras terendah harian semalam mencecah 1.11000 pada lewat sesi New York.
Bersambung dagangan hari ini, harga bergerak perlahan sekitar paras tersebut yang merupakan zon RBS (resistance become support) sebelum ini.
Penurunan harga yang diteruskan dilihat akan menuju ke paras sekitar 1.10700 yang merupakan zon support harga yang diuji pada dagangan Disember lalu.
Namun jika harga kembali membuat kenaikan semula, harga berkemungkinan akan melepasi garisan halangan dinamik Moving Average 50 (MA50) sebelum menuju ke paras 1.11800 dan seterusnya ke paras ketinggian 1.12000 awal minggu.
Kenaikan lebih tinggi akan kembali menguji zon resistance pada dagangan Disember mencapai paras ketinggian di 1.12400.
Lihat gambar carta pasangan matawang EUR/USD di bawah untuk rujukan analisis teknikal anda.


NFP Hampir Tiba! USD Bakal Tersembam Lagi?

Mata wang gergasi US dolar terus kecundang dengan indeks dolar didagangkan pada paras terlemah empat bulan berbanding pesaing utamanya pada sesi Asia.
Komen terbaru dari Pengerusi Federal Reserve (Fed) Jerome Powell terus memberi tekanan buat raja mata wang itu ketika pasaran mengalihkan tumpuan kepada terbitan data pekerjaan NFP Amerika Syarikat.
Mengimbas semula data-data yang disiarkan pada sesi New York terdahulu, perbelanjaan pengguna peribadi (PCE) AS membuktikan bahawa tekanan inflasi di negara itu semakin mereda.
Ini sekali gus menyokong perubahan dasar Fed untuk ke arah pengetatan yang lebih sederhana berbanding langkah agresif yang dilaksanakan sebelum ini.
Sementara itu, data PMI pembuatan tinjauan ISM pula menunjukkan aktiviti perkilangan di AS jatuh ke bawah penguncupan pada bulan November dengan catatan 49.0 daripada 50.2 sebelumnya.
 Angka 50 memisahkan perbezaan antara pengembangan dan penguncupan sesuatu aktiviti. Sekiranya bacaan di atas 50 menunjukkan pengembangan, manakala bawah 50 sebaliknya.
Menjadi tumpuan pelabur seterusnya adalah keluaran data NFP AS yang dijangka mencatatkan pertambahan pekerjaan lebih perlahan pada bulan November dengan kadar pengangguran pula kekal pada 3.7%.
Meneliti pergerakan mata wang utama lain, yen mengukuh pada paras tertinggi 3 bulan berbanding USD selepas penggubal dasar Bank of Japan (BOJ) Asahi Naguchi berkata bank pusat bersedia untuk menarik balik rangsangan jika inflasi terlalu tinggi.
Dagangan dolar Aussie dan kiwi juga menguat pada paras ketinggian 3 bulan walaupun pergerakan pada sesi Asia mendatar, dengan turut mendapat manfaat dari China yang mengumumkan pelonggaran ujian dan kawalan berkaitan Covid-19.
Mata wang euro dan pound pula menokok lebih tinggi, di mana masing-masing didagangkan pada paras terkuat 6 bulan dan 4 bulan berbanding US dolar.


USD/CAD ‘Bullish’ Capai Kenaikan Ke Paras Tertinggi 4 Minggu

Ekoran pengukuhan ketara oleh US dolar bersambung pada dagangan awal minggu ini, pergerakan harga pada carta pasangan mata wang USD/CAD juga papar lonjakan bertenaga setelah isyarat perubahan arah harga pada minggu lalu.
Menuju mesyuarat FOMC, harga dilihat menyambung kenaikan pada pembukaan pasaran awal minggu semalam dengan kenaikan harian sekitar 120 pips yang dicatatkan telah mencapai paras ketinggian pada 1.29000 mencatatkan paras ketinggian terbaru 4 minggu.
Paras tersebut turut dinilai sebagai zon rintangan buat harga sebelum ini dan pastinya akan menampilkan reaksi menarik harga yang akan menjadi petunjuk buat pelabur untuk pergerakan selanjutnya harga.
Sementara, dolar Kanada pula dilihat bakal menerima kesan buruk terhadap jangkaan permintaan minyak mentah yang bakal merosot, berikutan minyak mentah menjadi komoditi eksport utama di negara itu.
Ini didorong oleh laporan berkenaan penularan semula Covid-19 di China yang mendesak langkah sekatan pergerakan dilaksanakan semula, menjadi faktor pengurangan permintaan oleh China sebagai antara negara pengguna terbesar minyak di dunia.
Dengan faktor-faktor semasa dalam pasaran semasa ini, harga pada carta USD/CAD dinilai mempunyai kecenderungan untuk meneruskan kenaikan lebih tinggi lagi hari ini.
 Kenaikan harga yang melepasi rintangan pada zon 1.29000, harga dijangka akan meneruskan siri pendakian sehingga ke paras tumpuan pada ketinggian 1.3000 pula.
Sekiranya kenaikan harga masih diteruskan dan mengatasi ketinggian 1.30760 yang dicapai pada Mei lalu, harga bakal merekodkan paras tertinggi terbaru 2 tahun dengan sasaran untuk melepasi paras 1.31000.
Sebaliknya, jika harga mula menunjukkan penurunan semula, zon sokongan buat harga dilihat berada pada sekitar 1.27500.
Penurunan lebih rendah yang diteruskan akan menjadi isyarat awal perubahan trend bearish semula buat harga untuk kembali menuju zon RBS (resistance become support) pada 1.26000.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Disangka Menjunam, Sebaliknya Emas Mencanak Tinggi

Selain mata wang Pound, dagangan emas juga tidak kurangnya memberi kejutan terhadap pelabur pada pasaran awal minggu.
Pada carta harga XAU/USD semalam melihatkan harga mula pamerkan penurunan awal di sesi Eropah selepas bergerak perlahan di sesi Asia.
Namun penurunan sekitar 200 pips itu hanya sementara apabila harga emas kembali melonjak di sesi berikutnya sehingga 470 pips kenaikan dicatatkan mencecah paras ketinggian 1868.00.
Lonjakan tersebut juga telah berjaya menembusi paras penting 1850.00 pada zon SBR (support become resistance) yang dijangka menjadi rintangan harga sebelum ini.
Buat waktu ini, pelabur masih memberi perhatian terhadap perkembangan virus dan vaksin serta pakej rangsangan ekonomi Amerika Syarikat (AS) yang akan turut mempengaruhi sentimen pasaran.
 Selain Brexit, risiko perang dagang AS-China pada laporan terbaru dilihat turut mempengaruhi dagangan safe-haven emas dalam pasaran.
Momentum kenaikan yang dipaparkan harga dilihat akan menguji paras rintangan pada 1875.00 sebelum zon resistance utama pada paras 1900.00 akan menjadi tumpuan.
Namun jika harga kembali turun semula di bawah zon 1850.00 dan paras sokongan Moving Average 50 (MA50) pada rangka masa 1 jam pergerakan harga, trend bearish harga bakal bermula.
Penurunan selanjutnya akan kembali semula pada zon tumpuan 1800.00 atau lebih rendah lagi pada zon support 1765.00.
Lihat gambar carta harga XAU/USD di bawah untuk rujukan analisis teknikal anda.


Sentimen Terkini Pasaran Forex Setakat Petang Ini

Kebimbangan pasaran terhadap risiko perang dagang melonjakkan USD setelah laporan Bloomberg mengatakan Washington bersedia mengenakan tarif ke atas barangan import China yang selebihnya bernilai $257billion pada awal Disember sekiranya rundingan di antara Presiden Donald Trump dan Presiden Xi Jinping gagal mencapai sebarang persetujuan.
Sementara itu Euro terus tertekan menjelang data GDP zon Eropah yang dikeluarkan pada jam 6 petang di mana data tersebut menunjukkan bacaan yang mengecewakan daripada jangkaan selain dari dibayangi krisi bajet Itali yang masih berlarutan.
 Pelabur tertumpu kepada mesyuarat dasar polisi oleh Bank Pusat Bank of Japan (BoJ) pada hari esok di mana jangkaan BOJ akan mengekalkan polisi sedia ada.
Indeks DXY yang mengukur kekuatan matawang Greenback berbanding tujuh matawang yang lain membuat kenaikan 0.27% setakat 6.20 petang.
Major pair seperti EUR/USD setakat ini membuat penurunan 0.12%, di mana GBP/USD didagang menurun 0.27%. USD/JPY pula meningkat 0.42% dengan USD/CAD didagang 0.11% lebih rendah. USD/CHF pula didagang mendatar pada 0.06%. Pair AUD/USD dan NZD/USD masing-masing didagangkan positif 0.44% dan 0.31%.


GBP/USD Gah Terpacak Semula Selepas Kejutan NFP!

260 pips lonjakan harian telah dipamerkan pada carta pasangan mata wang GBP/USD pada Jumaat lalu susulan reaksi terhadap terbitan laporan data pekerjaan NFP Amerika Syarikat (AS).
Walaupun dilihat secara kasar nampak positif untuk laporan NFP bagi bulan Disember dengan kadar pengangguran yang menurun, namun pertambahan pekerjaan gagal mengatasi bulan sebelumnya meskipun sedikit tinggi berbanding ramalan.
Purata pendapatan gaji pula dicatatkan lebih rendah berbanding jangkaan membuatkan pengukuhan US dolar sebelum itu mula terbantut.
Tambahan, data tinjauan ISM sektor perkhidmatan AS yang menyusul selepas NFP itu menambah lagi duka apabila angka dicatatkan di bawah paras 50 mata.
Semakin menguatkan jangkaan untuk Federal Reserve (Fed) untuk terus melonggarkan dasar mendorong penyusutan ketara terhadap nilai US dolar.

Pada mulanya harga membuat penurunan awal ke sekitar 1.18400 sebelum lonjakan dipamerkan telah mencapai ke paras rintangan tumpuan iaitu pada 1.21000 pada penghujung sesi terakhir minggu itu.
 Kenaikan harga juga melepasi zon 1.20000 dan menembusi halangan Moving Average 50 (MA50) pada rangka masa 1 jam di carta GBP/USD memberi isyarat pergerakan trend bullish.
Menyambung dagangan pada pembukaan awal minggu ini, harga bergerak di atas sedikit dari zon 1.21000 yang dilihat menyambung momentum pergerakan minggu lalu.
Kenaikan harga dijangka akan diteruskan menuju zon rintangan berikutnya pada 1.22000 untuk catat ketinggian terbaru 4 minggu.
Waspada jika penurunan berlaku semula di bawah zon 1.21000 yang akan mendorong jangkaan harga menuju ke zon tumpuan 1.2000.
Susut lebih rendah akan menuju semula ke paras terendah dicecah minggu lalu dan berkemungkinan akan meneruskan lagi penurunan ke sekitar 1.18000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


AUD/USD Teruskan Pendakian Ke Paras Ketinggian Terbaru Sejak Januari

Tumpuan terarah pada mesyuarat polisi bank pusat Australia pada hari ini dengan menyaksikan keputusan kadar faedah terus dikekalkan di paras 0.25% oleh Reserve Bank of Australia (RBA) sebentar tadi.
Keputusan tersebut telah dijangkakan oleh pasaran. Namun kenyataan oleh Gabenor Philip Lowe lebih menjadi tumpuan dengan komen-komen bernada positif.
Penurunan ketara pada angka kes jangkitan serta sekatan yang dilonggarkan untuk sektor pekerjaan bermula lebih awal mendorong kepada faktor pemulihan ekonomi.
Bank pusat tegas dengan komitmen untuk melakukan sedaya upaya untuk menyokong pekerjaan, pendapatan serta perniagaan di Australia. Tumpuan seterusnya akan terarah pada data pertumbuhan GDP Australia bagi suku pertama pada Rabu.
Bagi matawang dolar Australia, harga kekal meningkat khususnya berbanding US dolar yang masih bergerak lemah pada awal dagangan minggu ini.
Pada carta harga AUD/USD, harga telah berjaya melepasi paras resistance 0.68800 minggu lalu dengan kenaikan harian semalam mencapai sekitar 150 pips ke paras 0.68000.
 Pada sesi Asia pagi ini, harga bergerak mendatar di paras ketinggian tersebut sebelum harga berjaya meneruskan lonjakan pada sesi Eropah mencatatkan paras ketinggian terbaru.
Kenaikan harga yang diteruskan dilihat akan menuju paras halangan pada dagangan Januari lalu iaitu pada 0.69300 dan mencatatkan paras ketinggian terbaru 5 bulan.
Namun jika harga kembali pamerkan penurunan semula, harga akan turun melepasi paras sokongan Moving Average 50 (MA50) sebelum kembali menguji semula paras 0.66800 di zon RBS (resistance become support).
Penurunan lebih rendah akan menuju zon RBS seterusnya pada sekitar paras 0.66100 sehingga 0.65700.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal EUR/USD – Timeframe H1 – 3/10/2018

Pergerakan harga bagi pasangan matawang EUR/USD pada dagangan semalam dilihat telah menyambung penurunan pada awal sesi pasaran Eropah sehingga melepasi paras support MagicS2 pada indicator Moshed Magic Line semalam. Harga dilihat telah menembusi paras 1.15300 semalam namun harga kembali pantul semula berkemungkinan sesi pengambilan untung berlaku pada sesi pasaran New York sebelum menutup harga di sekitar paras support MagicS1.
Pada sesi pasaran Asia hari ini, harga pada awalnya didagangkan perlahan di sekitar paras Magic Pivot 1.1542 hari ini sebelum harga membuat lonjakan ke paras resistance 1.1580 (MagicR1) selepas laporan berkenaan isu krisis di Itali yang kembali positif menguatkan semula nilai matawang EURO. Jika harga terus menyambung kenaikan, harga dijangka akan menuju ke paras resistance 1.1617 (MagicR2) terlebih dahulu sebelum meneruskan kenaikan dan menguji paras resistance 1.1655 (MagicR3) yang berada pada paras tumpuan harga sebelum ini.
 Namun, krisis kewangan yang melanda Itali masih dilihat berisiko dalam pasaran dan jika EURO kembali melemah, berkemungkinan harga akan menyambung penurunan yang dibuat semalam dan menuju ke paras support 1.1506 (MagicS1) yang berada pada paras terendah dicapai harga pada dagangan semalam. Jika paras tersebut berjaya ditembusi (breakout), harga akan mencari paras Lower Low yang baru berkemungkinan di paras support 1.1468 (MagicS2) atau ke paras yang lebih rendah lagi dilihat di paras support 1.1432 (MagicS3).
Terus ikuti perkembangan krisis kewangan di Itali yang mempengaruhi nilai matawang EURO dalam masa terdekat dan untuk melengkapkan analisis teknikal anda, gunakan indicator Moshed Magic Line sebagai rujukan tambahan.

Paras support: 1.1506, 1.1468, 1.1432.
Paras resistance: 1.1580, 1.1617, 1.1655.


Analisis Teknikal GBP/USD – Timeframe H1 – 11/1/2019

Matawang Sterling buat masa ini memegang status sebagai matawang paling berisiko apabila tumpuan utama pasaran adalah kepada isu Brexit yang membimbangkan pasaran. Perdana Menteri Theresa May telah kehilangan dua undian di Parlimen dalam masa dua hari ini menambahkan lagi kebimbangan terhadap keputusan undian terakhir Parlimen Britain yang dijadualkan pada 15 Januari nanti. Pergerakan harga pada chart GBP/USD semalam dilihat membuat penurunan setelah USD yang mula untuk mengukuh semula menekan harga ke bawah paras Magic Pivot semalam sehingga ke paras terendah dagangan harian dicapai pada support MagicS1 pada indicator Moshed Magic Line semalam sebelum harga kembali pantul semula ke paras Magic Pivot. Harga yang gagal membuat kenaikan kemudiannya dilihat bergerak perlahan di bawah paras Magic Pivot pada sesi pasaran New York sehingga dagangan ditutup.
Pada sesi pasaran Asia hari ini, harga bergerak lemah di sekitar paras Magic Pivot 1.2757 hari ini dan menguji paras tersebut sehingga ke penghujung sesi. Jika harga berjaya membuat lonjakan melepasi paras Magic Pivot tersebut, harga dilihat akan menuju ke paras resistance terdekat dahulu yang berada di paras 1.2786 (MagicR1) sebelum lonjakan yang diteruskan harga bakal menuju ke paras resistance lebih tinggi iaitu pada 1.2831 (MagicR2) untuk harga mengatasi paras ketinggian yang diuji pada penghujung Disember lalu. Sedikit lagi kenaikan lebih tinggi harga bakal menyentuh paras resistance pada 1.2861 (MagicR3) dan mencatatkan paras ketinggian terbaru untuk dagangan GBP/USD tahun ini.
Namun, jika Sterling terus didagangkan lemah dan pengukuhan USD berjaya menekan harga semula, harga bakal turun menuju ke paras support terhampir iaitu pada 1.2712 (MagicS1). Sedikit lagi penurunan yang berjaya diteruskan harga akan menguji pula paras support pada 1.2682 (MagicS2) yang berada pada zon tumpuan harga pada chart GBP/USD sebelum ini. Dan penurunan lebih rendah harga akan menyaksikan harga cuba untuk mencapai paras terendah dagangan harian berkemungkinan ke paras sekitar 1.2638 (MagicS3) yang beberapa kali diuji harga sebelum ini.
 Terus ikuti perkembangan Brexit bersambung pada undian Parlimen Britain minggu hadapan untuk keputusan penting Brexit yang akan memberikan impak besar terhadap pasaran. Beri tumpuan juga pada data GDP dan data pengeluaran kilang yang menjadi fokus pelabur pada jam 5.30 petang ini. Lihat paras-paras yang berpengaruh pada chart GBP/USD dan bandingkan dengan paras yang digariskan pada indicator Moshed Magic Line sebagai rujukan analisis teknikal anda.

Paras support: 1.2712, 1.2682, 1.2638.
Paras resistance:  1.2786, 1.2831, 1.2861.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Data NFP Melonjak Lebih Dari Jangkaan Pada Jun, Adakah The Fed Melihat Ini Sebagai Lesen Untuk Naikkan Kadar?

Pertumbuhan pekerjaan AS dilaporkan melonjak lebih daripada jangkaan pada bulan Jun dan kadar pengangguran kekal menghampiri paras terendah sebelum pandemik. Ini membawa indikasi bahawa pasaran buruh kekal kukuh dan ia memberikan alasan yang kuat untuk The Fed meningkatkan kadar faedah sehingga 75 mata asas pada bulan ini.
Data NFP meningkat dengan pertambahan sebanyak 372,000 pekerjaan bulan lepas berdasarkan laporan Jabatan Buruh pada hari Jumaat. Data pada bulan Mei disemak sedikit ke bawah yang menunjukkan data NFP meningkat sebanyak 384,000 pekerjaan berbanding 390,000 yang dilaporkan sebelum ini.
Bacaan ini juga mengatasi ramalan para ahli ekonomi yang meramalkan 268,000 pekerjaan ditambah bulan lepas. Pertambahan pekerjaan bulan Jun yang lebih besar daripada jangkaan mendorong ekonomi bergerak ke arah pemulihan yang menyeluruh semasa penularan pandemik. Kadar pengangguran tidak berubah pada 3.6% untuk bulan keempat berturut-turut. Ini tidak konsisten dengan ekonomi yang berada di ambang kemelesetan.
Kebanyakan industri seperti hospitaliti, pembuatan, penjagaan kesihatan, perdagangan borong dan pendidikan kerajaan tempatan telah mula pulih semua pekerjaan yang hilang semasa pandemik.
 Beberapa kelembapan dalam data NFP adalah disebabkan faktor bermusim, model yang digunakan kerajaan untuk menghapuskan turun naik bermusim daripada data, berikutan pergolakan yang disebabkan oleh pandemik tersebut.
Walaupun permintaan untuk buruh semakin berkurangan dalam sektor pengeluaran barangan yang sensitif dengan kadar faedah dalam ekonomi, perniagaan dalam industri perkhidmatan yang luas sedang bergelut untuk mendapatkan pekerja. Terdapat 11.3 juta peluang pekerjaan pada akhir Mei, dengan 1.9 pekerjaan bagi setiap penganggur.
Sikap dasar monetari bank pusat A.S. yang agresif telah meningkatkan kebimbangan kemelesetan, yang diperkukuhkan oleh pertumbuhan sederhana dalam perbelanjaan pengguna pada bulan Mei serta pertambahan perumahan, permit bangunan dan pengeluaran pembuatan.
Pada bulan Jun, the Fed telah menaikkan kadar faedah semalaman penanda arasnya sebanyak tiga perempat daripada mata peratusan, kenaikan terbesar sejak 1994. Pasaran mejangkakan the Fed telah meningkatkan kadar dasarnya sebanyak 150 mata asas sejak Mac akan menaikkan 75 mata asas lagi pada akhir bulan ini.
Pengeluaran data inflasi pada Rabu depan bagi bulan Jun, yang dijangka menunjukkan harga pengguna semakin pantas, juga dilihat memberi penggubal dasar satu lagi sebab untuk meningkatkan lagi kos pinjaman.


Mengapa Dagangan US Dolar Lemah Walaupun Perjanjian Fasa 1 Telah Tercapai?

Dagangan awal minggu dimulakan dengan sentimen perdagangan yang bertambah baik susulan pengesahan daripada Presiden AS Donald Trump pada Jumaat baru-baru ini berhubung kenyataan mengenai kedua-dua negara ekonomi gergasi itu telah mencapai persetujuan dalam perjanjian perdagangan fasa pertama.
Kedua-dua pihak bersetuju untuk mengurangkan separuh daripada 15% tarif ke atas barangan import China kepada 7.5% dan sebagai balasan China dengan komitednya akan membeli barangan Amerika Syarikat termasuk produk pertanian dalam kuantiti yang ditetapkan.
Dolar Amerika diniagakan tinggi berbanding matawang safe-haven yen susulan berita tersebut disahkan, tetapi ia kembali menyusut berikutan masih timbul keraguan di kalangan pelabur memandangkan butiran mengenai perjanjian tersebut belum dikeluarkan dan terdapat kemungkinan mengenai perjanjian fasa kedua akan datang.
Setiausaha Perbendaharaan Steven Mnuchin memberitahu dalam kenyataannya Jumaat lalu bahawa butiran lanjut mengenai perjanjian itu akan dikeluarkan dan turut menambah rundingan perjanjian fasa kedua akan dimulakan secepat mungkin.
 Sementara itu mengikuti perkembangan di Eropah, kejayaan besar Parti Konservatif dalam memenangi pilihan raya UK telah mengangkat dagangan pound untuk diniagakan tinggi berbanding kesemua matawang utama.
Perdana Menteri UK Boris Johnson dijangka akan membawa Rang Undang-undang Perjanjian Pengeluaran ke parlimen sebelum perayaan Krismas, yang akan membenarkan Britain keluar daripada Kesatuan Eropah (EU) pada 31 Januari 2020.
Dagangan matawang euro perlahan berbanding US dolar menjelang penerbitan data PMI pembuatan dan perkhidmatan Zon Eropah pada petang ini dengan jangkaan terdapat peningkatan dalam pembacaan data kedua-dua sektor.
Ketidakpastian terhadap perjanjian dagang juga memberikan kesan buat dagangan matawang dolar Australia dan New Zealand untuk diniagakan berhati-hati pada awal dagangan di pasaran sesi Asia.


Ini Perkara Perlu Diketahui Segera Pelabur USD/CAD

Ketegangan yang berlarutan antara Rusia dan Ukraine telah menambahkan lagi risiko dalam pasaran sehingga mendorong permintaan safe-haven US dolar meningkat tinggi, menyebabkan pergerakan dolar loonie terus terbatas meskipun harga minyak mentah terus melonjak.
Menuju pembukaan sesi Eropah, dolar Kanada didagangkan 0.1% lebih rendah berbanding US dolar pada sekitar harga 1.2750.
Pelabur terus mendapatkan aset safe-haven ketika Rusia dijangka akan menyerang Ukraine pada 16 Februari. Walaupun ia hanya spekulasi oleh media-media Barat tetapi Presiden Ukraine, Volodymyr Zelenskiy menggesa rakyatnya untuk mengibarkan bendera negara itu dan menyanyikan lagi kebangsaan pada tarikh tersebut.
 Kebimbangan ini turut mendorong harga minyak mentah dunia untuk meningkat ke paras tertinggi lebih 7 tahun. Namun, dagangan dolar Kanada hanya mampu mendapat sedikit sokongan daripada pengukuhan tersebut.
Walaupun begitu, para pelabur masih mengharapkan dolar loonie untuk lebih bersinar minggu ini berikutan data inflasi Kanada yang akan diterbitkan pada hari Rabu dijangka menunjukkan peningkatan.
Sekiranya angka yang dikeluarkan positif, ia bakal menguatkan lagi keyakinan pasaran bahawa Bank Pusat Kanada (BOC) akan menaikkan kadar faedah pada bulan Mac seiring dengan Federal Reserve (Fed).


Analisis Teknikal AUD/USD – Timeframe H1 – 31/10/2018

Matawang Aussie didagangkan mengukuh sehingga ke sesi pasaran Eropah semalam berikutan pasaran yang dilihat stabil sebelum kembali berisiko pada sesi pasaran New York. Dapat diperhatikan pergerakan harga pada chart pasangan matawang AUD/USD telah membuat lonjakan sejak awal sesi pasaran Asia sehingga harga melepasi paras Magic Pivot dan resistance MagicR1 pada indicator Moshed Magic Line semalam. Harga yang hampir menuju ke paras resistance MagicR1 dan mengatasi paras ketinggian hari Isnin sebelumnya, kemudian kembali membuat penurunan sehingga sesi pasaran New York berakhir.
Bersambung pada sesi pasaran Asia hari ini pula, harga dilihat terus menyambung penurunan seawal sesi bermula dan telah turun lebih rendah dari paras Magic Pivot 0.7093 hari ini dan menuju ke paras support 0.7064 (MagicS1) namun harga kelihatan pantul semula untuk menguji kembali paras Magic Pivot. Jika harga gagal membuat kenaikan ke paras lebih tinggi semula, besar kemungkinan harga akan ditekan ke paras lebih rendah semula dengan Aussie yang turut terkesan dengan data pengeluaran di China yang merosot. Jika harga berjaya membuat penurunan lebih rendah dari paras support MagicS1, jangkaan harga akan menguji semula paras support di 0.7027 (MagicS2) untuk mengatasi paras terendah harga Jumaat lalu. Penurunan harga seterusnya bakal mencari paras lower low yang baru berkemungkinan ke paras support 0.6998 (MagicS3) yang terakhir kali dicapai sejak Februari 2016.
Namun, jika harga berjaya meneruskan kenaikan yang dibuat semalam, paras resistance pada 0.7131 (MagicR1) dilihat akan menjadi tumpuan harga sebelum harga terus melonjak dan menguji pula paras resistance 0.7160 (MagicR2) yang berada pada zon ketinggian harga yang masih belum berjaya ditembusi sebelum ini. Sekiranya momentum kenaikan yang kukuh berjaya melepasi paras ketinggian tersebut, harga bakal mencari paras higher high yang baru di sekitar paras 0.7197 (MagicR3).
 Terbaru, data inflasi Australia yang dikeluarkan pagi tadi tidak mencapai jangkaan pasaran. Berkemungkinan pelabur akan melihat matawang AUD sebagai dagangan yang berisiko, namun sebarang perubahan bakal mengubah pergerakan harga dalam pasaran. Rancang strategi dagangan anda dengan teliti dan perhatikan paras-paras yang digariskan pada indicator Moshed Magic Line untuk mendapatkan analisis teknikal yang lebih berkualiti.

Paras support: 0.7064, 0.7027, 0.6998.
Paras resistance: 0.7131, 0.7160, 0.7197.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


China Dijangka Kekalkan Sasaran Inflasi, Padam Spekulasi Untuk Meningkat

China dilaporkan akan mengekalkan sasaran inflasinya tidak berubah pada sekitar 3% dengan para penggubal dasar akan terus menggalakkan rangsangan ekonomi secara beransur-ansur, menurut sumber yang rapat dengan perkara itu.
Sebelum ini, terdapat beberapa spekulasi yang dibuat oleh penganalisis ekonomi bahawa China akan meningkatkan sasaran inflasi kepada 3.5% yang akan memberi ruang buat negara itu untuk terus merangsang pertumbuhan ekonomi.
Bagaimanapun, sumber tersebut melaporkankepada Reuters bahawa kerajaan menjangkakan inflasi harga pengguna (CPI) akan mula merosot pada separuh kedua tahun 2020, memandangkan mereka telah mengambil pendekatan yang perlu untuk mengekang pengurangan bekalan daging babi iaitu merupakan faktor utama kepada kenaikan harga.
Sasaran inflasi 2020 yang akan diumumkan secara rasmi di sesi tahunan parlimen pada awal bulan Mac, dikatakan telah disahkan oleh para pemimpin tertinggi di Central Economic Work Conference bulan lalu.
 Inflasi harga pengguna (CPI) China pada bulan November merekodkan peningkatan sebanyak 4.5% iaitu menghampiri bacaan tertinggi dalam tempoh 8 tahun disebabkan kenaikan dua kali ganda harga daging babi, namun harga pengeluar kekal merosot untuk lima bulan berturut-turut.
Situasi ini telah merumitkan urusan untuk penggubal dasar ketika mereka cuba menstabilkan pertumbuhan tanpa meningkatkan hutang dan menambah risiko kewangan.
Pada 1 Januari, bank pusat China (PBOC) telah mengumumkan pemotongan keperluan rizab bank (RRR) buat kali kelapan sejak 2018 dalam usaha untuk merangsang ekonomi. Penganalisis menjangkakan terdapat sekurang-kurangnya satu lagi pemotongan RRR pada tahun ini.
Beijing juga sebelum ini dilaporkan merancang untuk menetapkan sasaran pertumbuhan ekonominya lebih rendah iaitu sekitar 6% pada tahun ini.


Kerugian Terbesar USD Dalam Empat Bulan, Ini Sebenarnya Yang Terjadi!

Dolar greenback menuju kerugian mingguan terbesarnya dalam tempoh empat bulan selepas bacaan data ekonomi Amerika Syarikat yang menyuramkan mendorong pelabur mengurangkan jangkaan terhadap pengetatan oleh Federal Reserve (Fed).
Pada suku pertama, keluaran dalam negara (KDNK) AS dilaporkan merosot 1.5% berbanding jangkaan pasaran untuk penguncupan sebanyak 1.3%. Ini merupakan anggaran kedua KDNK, di mana penilaian awal menunjukkan ekonomi menurun sebanyak 1.4%.
Kelemahan US dolar turut didorong oleh penurunan dalam hasil bon AS dan kenyataan berhati-hati daripada beberapa penggubal dasar Fed yang memberi tanda bahawa keuntungan dolar berdasarkan kenaikan kadar agresif mungkin terhenti buat masa ini.
Sentimen pada minggu ini telah disokong oleh harapan pemulihan global daripada pengumuman Shanghai untuk keluar daripada sekatan Covid-19 yang telah dilaksanakan berbulan-bulan.
 Dolar Aussie dan kiwi antara mata wang yang mendapat manfaat daripada laporan ini, di samping turut disokong oleh keputusan bank pusat New Zealand (RBNZ) untuk meningkatkan kadar faedahnya lebih tinggi.
Namun, peningkatan terbaharu kes jangkitan di Beijing telah menimbulkan keraguan pasaran terhadap prospek pertumbuhan global.
Sementara itu, kemerosotan raja USD telah memberi manfaat kepada mata wang utama lain untuk meningkat, terutamanya euro yang turut dipacu oleh jangkaan kenaikan kadar faedah oleh Bank Pusat Eropah (ECB).
Mata wang pound pula mengukuh di paras tertinggi tiga minggu walaupun bacaan data ekonomi menyuramkan pada Selasa mencetuskan keraguan bahawa Bank Pusat England (BOE) akan meneruskan pengetatan.


Potensi 130 Pips Pergerakan Harga Pada USD/CAD Menjelang Data Ekonomi Penting Kanada

Matawang komoditi dolar Kanada pada dagangan Khamis lemah berikutan kejatuhan harga minyak mentah dan juga peningkatan semula dagangan USD yang lemah sebelum ini.
Kadar dagangan borong di Kanada meningkat kepada 0.6% pada Januari berbanding Disember dengan peningkatan ditunjukkan pada jualan mesin jentera, peralatan dan bekalan subsektor berdasarkan laporan Jabatan Statistik Kanada.
Dalam laporan berasingan, data pekerjaan ADP Kanada mencatatkan pertambahan 36,200 pekerjaan pada Februari diungguli oleh sektor perkhidmatan perniagaan dan profesional.
Untuk dagangan hari ini, tumpuan pelabur akan terarah kepada data indeks harga pengguna yang mengukur kadar inflasi di Kanada pada jma 8.30 malam. Angka bacaan dijangka meningkat kepada 0.6% untuk bula Februari berbanding 0.1% pada bacaan sebelunmnya.
Turut dikeluarkan bersama adalah data jualan runcit di Kanada yang turut dijangka mencatatkan angka yang meningkat pada bacaan kali ini.
Berbanding dagangan USD, CAD terus diberi tekanan selepas USD kembali untuk pulih semula daripada kejatuhan susulan mesyuarat FOMC semalam. Dagangan pada chart pasangan matawang USD/CAD kembali menunjukkan kenaikan sekitar 120 pips pergerakan harga direkodkan semalam.
 Harga yang naik melepasi paras Magic Pivot semalam telah mencapai paras ketinggian sekitar paras resistance MagicR2 pada indicator Moshed Magic Line mengatasi paras resistance 1.33600 yang diuji beberapa kali sebelum ini.
Dagangan hari ini perlahan menantikan data ekonomi Kanada pada sesi New York malam nanti dan jika CAD terus lemah, harga berpotensi ditolak naik lebih tinggi sehingga ke paras resistance 1.3470 (MagicR2) untuk harga menguji zon ketinggian harga yang dicapai pada awal bulan ini sekaligus mencatatkan sekitar 100 pips kenaikan.
Namun, jika kekuatan Loonie berjaya mengatasi dagangan USD, harga bakal membuat penurunan semula dan destinasi tumpuan yang dijangkakan adalah sekitar support 1.32300 untuk harga mencecah paras terendah semasa yang baru pada USD/CAD. Penurunan tersebut boleh mencapai sekitar 130 pips pergerakan harga.
Lihat gambar chart pasangan USD/CAD di bawah untuk rujukan analisis teknikal. Perhatikan paras support dan resistance pada indicator Moshed Magic Line untuk membantu anda menentukan posisi terbaik dagangan USD/CAD anda.

Paras support: 1.3291, 1.3221, 1.3166.
Paras resistance: 1.3416, 1.3470, 1.3540.


Analisis Teknikal AUD/USD – Timeframe H1 – 30/11/2018

Matawang komoditi dollar AUD didagangkan mengukuh pada sesi pasaran Eropah semalam ekoran mendapat permintaan tinggi dalam suasana sentimen pasaran semasa yang kembali dilihat puliih. Namun, pelabur masih merasakan kegelisahan menjelang persidangan G20 di mana pertemuan Presiden dua ekonomi besar dunia, Trump dan Xi Jinping untuk berbincang mengenai hala tuju hubungan perdagangan mereka. Dilihat pergerakan harga pada chart pasangan matawang AUD/USD pada dagangan semalam, harga dilihat cuba membuat lonjakan ke paras resistance MagicR1 pada indicator Moshed Magic Line semalam namun kembali membuat penurunan semula dengan kedua-dua matawang dollar AUD dan USD didagangkan bercampur-campur.
Pada sesi pasaran Asia hari ini, harga dilihat bergerak mendatar pada paras Magic Pivot 0.7320 hari ini dan menunjukkan sedikit penurunan harga. Jika harga dilihat terus membuat penurunan ke paras lebih rendah, paras awal yang dilihat akan dituju harga adalah pada paras support 0.7294 (MagicS1). Kemudiannya, harga dilihat akan turun lebih rendah menguji paras support yang berada pada 0.7270 (MagicS2) yang dilihat berpotensi untuk menjadi paras RBS (resistance become support) terbaru pada chart AUD/USD. Namun, jika harga masih meneruskan penurunannya, dijangka paras seterusnya yang dilihat akan menjadi destinasi tumpuan harga adalah di sekitar paras 0.7245 (MagicS3).
Sebaliknya, jika harga berjaya melonjak lebih tinggi dari paras Magic Pivot hari ini, harga dilihat akan kembali menguji paras resistance 0.7344 (MagicR1) untuk menguji paras ketinggian harga yang dicapai semalam. Kemudian, lonjakan harga seterusnya bakal mencatatkan paras ketinggian harga yang baru ke paras resistance 0.7369 (MagicR2) dan sedikit lagi kenaikan harga bakal mencapai paras ketinggian sekitar resistance 0.7393 (MagicR3).
 Tumpuan pasaran buat masa ini akan terarah kepada persidangan G20 pada hujung minggu ini di Buenos Aires dan berkemungkinan akan memberi petunjuk kepada aset yang berisiko termasuklah Aussie sebagai rakan dagang terbesar China. Kawal dagangan anda sebaik mungkin dan jadikan indicator Moshed Magic Line sebagai panduan tambahan sebelum meletakkan posisi dagangan dalam pasaran.

Paras support: 0.7294, 0.7270, 0.7245.
Paras resistance: 0.7344, 0.7369, 0.7393.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Tak Sempat Bertahan Lama, Emas Kembali Susut

Logam kuning emas kembali susut pada hari Jumaat, selepas melonjak ke paras ketinggian tiga minggu pada sesi sebelum ini, yang didorong oleh penyusutan ketara hasil perbendaharaan AS.
Terdahulu, emas telah melonjak tinggi ke paras harga $1,818 per auns susulan kejatuhan hasil bon AS 10 tahun pada 1.25%.
Penyusutan hasil bon, turut disusuli oleh kejatuhan US dolar dan memberi manfaat buat dagangan emas untuk meningkat lebih tinggi.
 Turut mendapat sokongan kepada pengukuhan harga emas, adalah apabila jumlah tuntutan pengangguran AS yang tanpa dijangka menunjukkan peningkatan melebihi jangkaan pasaran pada minggu lalu.
Hal ini menyebabkan keyakinan pasaran terhadap pertumbuhan global yang lebih kuat, kembali pudar, ditambah pula dengan peningkatan kes jangkitan Covid-19 yang semakin membimbangkan di beberapa negara terutamanya Asia dan Eropah.
Bagaimanapun, kenaikan tersebut gagal dipertahankan menyebabkan logam berharga itu kembali didagangkan di sekitar harga $1,800 per auns ketika hasil meningkat semula pada tahap 1.32% pada sesi dagangan hari ini.


Emas Stabil Menghampiri Paras Tertinggi Mingguan, Data CPI US Fokus Hari Ini

Harga emas sedikit menurun pada hari Jumaat dengan sentimen greenback masih tidak jelas menjelang laporan inflasi harga pengguna (CPI dan Core CPI) US pada malam ini.
Pasaran hadapan emas turun 41 sen atau -0.03% kepada $1,296.08 per auns pada jam 5.20 petang, namun masih menghampiri paras tertinggi dua minggu setengah yang lalu di paras $1,300.73 yang berjaya dicapai semalam.
Pada awal pasaran New York hari Khamis lalu, greenback melonjak selepas data tuntutan pengangguran oleh Jabatan Buruh US positif, dengan bacaan yang kurang daripada jangkaan sebanyak 243,000.
Dalam laporan yang berbeza, indeks harge pengeluar kekal dengan peningkatan 0.4%, manakala harga teras pengeluar (Core PPI) pula naik 0.4% melebihi jangkaan 0.2%.
 Data tersebut dikeluarkan selepas minit mesyuarat FOMC semalam menunjukkan pegawai-pegawai Fed masih berbelah bahagi adakah inflasi yang lemah ini bersifat sementara atau akan berlarutan dalam tempoh yang lama.
Oleh itu, laporan-laporan inflasi sebelum mesyuarat FOMC seterusnya akan lebih diberi perhatian. Namun pembuat dasar masih yakin bahawa kadar faedah akan dinaikkan sekali lagi tahun ini.
Indeks US dolar yang mengukur kekuatan greenback berbanding enam matawang lain sedikit lemah pada petang ini, susut 0.03% kepada 92.91
Pasaran emas sensitif dengan perubahan dolar. Greenback yang lemah menyebabkan emas lebih mudah untuk dimiliki oleh pemilik matawang asing yang lain kerana harga yang rendah.


7 Berita Forex Penting Tumpuan Pasaran Minggu Ini (14-18 Oktober 2019)

Berikut adalah sebahagian data-data penting yang akan menjadi tumpuan pasaran sepanjang minggu ini.
Sentimen Ekonomi Jerman Tinjauan ZEW (Selasa 5.00 Petang): Data ini turut menjadi tumpuan para penggubal polisi. Selepas mengalami kemerosotan beberapa bulan sebelum ini, sentimen ekonomi mencatatkan bacaan mengejutkan pada September dengan angka yang meningkat. Namun, bacaan masih lagi di paras negatif dan dijangka bacaan Oktober adalah disekitar paras tersebut.
Data Inflasi UK (Rabu 4.30 Petang): Bank pusat England semakin melihat indeks harga pengguna menghampiri pasaran sasaran inflasi 2% untuk beberapa bulan terdekat ini. Namun bacaan inflasi tahunan menurun kepada 1.7% pada Ogos. Gabenor Mark Carney dan ahli jawatankuasa bakal mempertimbangkan tindakan kenaikan kadar faedah berdasarkan perkembangan positif Brexit jika data CPI terus menurun.
Data Inflasi Kanada (Rabu 8.30 Malam): Selepas mencatatkan kenaikan pada bacaan indeks harga pengguna pada Julai lalu, angka bacaan kembali menurun pada bacaan Ogos. Dan dijangka kadar inflasi untuk bacaan September juga turut rendah. Bacaan ini bakal mempengaruhi keputusan bank pusat Kanada dalam mesyuarat polisi monetari yang seterusnya.
 Data Jualan Runcit AS (Rabu 8.30 Malam): Turut dikeluarkan bersama data inflasi Kanada, bacaan data bagi jualan runcit di Amerika Syarikat bakal diterbitkan. Kadar jualan runcit bagi bulan September dijangka sedikit menurun sementara bacaan teras pula dijangka sedikit meningkat.
Data Pekerjaan Australia (Khamis 8.30 Pagi): Australia menikmati kenaikan pada peluang pekerjaan untuk beberapa bulan kebelakangan ini. Jangkaan pertambahan pekerjaan pada September turut meningkat dan kadar pengangguran kekal di paras 5.3%.
Data Jualan Runcit UK (Khamis 4.30 Petang): Kadar jualan runcit di UK dijangka masih mencatatkan bacaan yang lemah terkesan oleh isu Brexit yang terus menekan ekonomi Britain.
Data Pertumbuhan GDP China (Jumaat 10.00 Pagi): Negara ekonomi kedua terbesar dunia ini akan menerbitkan bacaan Keluaran Dalam Negara Kasar (KDNK) kurang dari tiga minggu selepas suku ketiga berakhir. Pertumbuhan tahunan negara perlahan kepada 6.2%, selari dengan prospek kerajaan. Penurunan di bawah paras 6% akan menimbulkan kegelisahan di seluruh dunia.


Tumpuan Trader Oil Masih diberikan Sepenuhnya Kepada Laporan Inventori Minyak Mentah Dari AS!

Minyak mentah AS mula berganjak daripada paras terendah sementara menantikan laporan inventori AS yang akan dikeluarkan minggu ini.
Sentimen dalam pasaran ini agak bercampur-campur kerana pengeluaran minyak syal di AS dijangka akan memulih disamping butiran pematuhan pembekuan bekalan oleh OPEC dan beberapa pengeluar yang lain.
WTI mentah diniagakan meningkat sebanyak 38 sen kepada $51.46 setong selepas jatuh ke paras terendah pada $50.91 setong pada Rabu.
Brent mentah yang juga digunakan sebagai penanda aras global masih belum membuka sesi dagangan pagi ini.
 Menurut ANZ Bank, Agensi Tenaga Antarabangsa menjangkakan harga minyak yang lebih tinggi berpotensi untuk mencetuskan rangsangan ketara terhadap output syal di AS. Namun begitu, ANZ Bank masih mengharapkan agar pasaran minyak global bergerak ke dalam defisit yang ketara pada separuh pertama 2017.
Dalam masa yang sama, pasaran ini akan kekal memberikan tumpuan terhadap data inventori yang akan dikeluarkan oleh EIA yang tertunda selama sehari berikutan cuti umum di Amerika Syarikat.
Sebelum ini, OPEC dan non-OPEC telah berjanji untuk mengurangkan pengeluaran minyak sebanyak hampir 1.8 juta tong sehari sekurang-kurangnya dalam tempoh 6 bulan bagi menyelaraskan semula bekalan (supply) dengan penggunaan (demand).
Greenback Kembali Mengukuh Setelah Menjunam Lima Hari Berturut-Turut!


Analisis GOLD – Harga Emas Bakal Menjunam Di Penghujung Minggu?

Sentimen pasaran yang dilihat semakin pulih telah mengurangkan tarikan pelabur terhadap komoditi emas membuatkan nilainya sukar untuk melonjak tinggi dan berlegar di sekitar paras $1,800 sepanjang minggu ini.
Pada carta harga XAU/USD yang mengukur nilai emas berbanding US dolar melihatkan kenaikan harga emas pada minggu ini hanya mencapai paras ketinggian 1824.00, gagal mengatasi ketinggian dicapai minggu lalu.
Harga kembali turun menguji paras sokongan 1800.00 pada zon RBS (resistance become support) yang masih kekal menyokong harga daripada jatuh lebih rendah untuk dagangan memasuki minggu ketiga.
Namun pelabur berkemungkinan perlu lebih berwaspada pada minggu ini berbanding minggu lalu disebabkan isyarat penurunan harga emas di mana harga telah mula bergerak semula di bawah paras halangan Moving Average 50 (MA50).
Sesi Eropah hari ini (Khamis) melihatkan harga sekali lagi membuat cubaan untuk menembusi zon 1800.00-1790.00 setelah gagal semalam.
 Sekiranya harga jatuh lebih rendah, penganalisis menjangkakan harga emas untuk susut semula sehingga ke paras tumpuan sebelum ini pada 1765.00 dan seterusnya pada 1745.00.
Namun, jika zon 1800.00 berjaya menyokong lonjakan semula, kenaikan harga akan menguji paras rintangan pada 1824.00 minggu ini dan paras 1830.00 minggu lalu.
Kenaikan melepasi paras-paras rintangan tersebut seterusnya akan mensasarkan ke zon SBR (support become resistance) 1850.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Aud/Usd Bergerak Lebih Tinggi, ASX200 Ditutup Lebih Rendah

Dolar Australia bergerak lebih tinggi berbanding US dolar pada Rabu, dalam masa yang sama Kiwi (NZD) stabil selepas cuti umum di US dan ujian peluru berpandu oleh Korea Utara pada Selasa.
Aud/Usd setakat ini meningkat 0.32% kepada 0.7628 setakat pukul 2.34 pm. Pasaran ekuiti di Australia ditutup lebih rendah pada Rabu dengan ASX200 susut 0.12%.
Data sektor pembuatan US yang memberangsangkan pada Isnin telah meningkatkan keyakinan terdapat satu lagi kenaikan kadar faedah oleh The Fed tahun ini. Berita ini juga sekaligus membantu indeks US dolar menjauhi paras terendah sembilan bulan lalu.
 US dolar berada di bawah tekanan minggu lalu berikutan komen positif oleh bank pusat Eropah, UK dan Kanada tentang keperluan mengetatkan polisi di masa akan datang.
Nzd/Usd hanya sedikit berubah dengan naik 0.04% kepada 0.7291 setakat ini.
Pemain pasaran masih dilihat berhati-hati selepas ujian terbaru peluru berpandu oleh Korea Utara yang disasarkan ke kawasan perairan Jepun. Tokyo membantah sekeras-kerasnya tindakan tersebut dan menyatakan ia telah melanggar secara terang-terangan resolusi PBB.
Indeks US dolar yang mengukur kekuatan matawang greenback berbanding enam matawang yang lain kini stabil di sekitar 95.91, susut 0.08% setakat hari ini.


3 Perkara Penting Yang Perlu Anda Fokus Pada Hari Ini

Adakah bekalan minyak mentah US akan terus melaporkan penurunan? (10.30 pm)
Laporan bekalan mingguan oleh Energy Information Administration (EIA) akan di keluarkan malam ini dengan jangkaan penurunan dua minggu berturut-turut.
Penganalisis menjangkakan penyusutan 756,000 tong bagi minggu yang berakhir pada 29 September.
Minggu ini harga minyak bergerak ke arah lebih rendah berikutan kebimbangan terhadap lebihan pengeluaran minyak mentah US serta kadar pematuhan syarat pemotongan OPEC yang jatuh pada bulan September.
Minyak mentah WTI tutup di paras $50.42 pada pasaran yang lepas, susut 16 sen
Fokus Euro dan Draghi (1.15 am, Khamis)
Pasangan matawang EUR/USD menjadi tumpuan utama hari ini dengan Presiden ECB, Mario Draghi dijadualkan memberi ucaptama di Pusat Lawatan ECB, Frankfurt pada jam 1.15 pagi waktu Malaysia.
 Pada bulan yang lalu Dragi mengatakan ECB akan mula mengurangkan pembelian bon seawal bulan Oktober.
Euro semakin jatuh dan berada di bawah paras $1.18 berbanding dolar sejak Draghi mengumumkan hal tersebut.
Ucapan Yellen Antara Yang Di Nantikan (3.15 am, Khamis)
Para pelabur akan meneliti komen daripada pengerusi Fed, Janet Yellen yang dijadualkan berucap awal pagi esok dengan dolar sedikit melemah pada hari Selasa lalu.
Diikuti dua laporan berkenaan pasaran buruh sektor swasta dan aktiviti perkhidmatan yang dikeluarkan sebelum ucapan dan dijangka akan memberi petunjuk baru kepada pelabur tentang keadaan ekonomi semasa US.
Ahli ekonomi meramalkan penambahan 125,000 pekerjaan sektor swasta bagi bulan September berbanding 237,000 pekerjaan bulan sebelumnya.
Indeks perkhidmatan ISM (ISM non-manufacturing PMI)  dijangka akan mengeluarkan bacaan yang sedikit positif di paras 55.3
Sektor perkhidmatan merupakan komponen terpenting dalam ekonomi US, memegang hampir 80% daripada Keluaran Dalam Negara Kasar (KDNK).


Jualan Runcit Kanada Meningkat Dengan Signifikan Pada Jun

Jualan runcit (retail-sales) Kanada meningkat 0.1% pada Jun kurang daripada jangkaan pasaran 0.2% dan kenaikan 0.5% yang dicatat pada Mei. Manakala kenaikan tahunan berada di paras 7.3% pada bukan Jun.
Jualan runcit teras (core retail-sales) pula naik dengan signifikan sebanyak 0.7% pada tempoh sama melebihi jangkaan 0.00% dan kemerosotan 0.1% pada Mei. Data ini meningkat 6.6% dalam tempoh 12 bulan sehingga Jun 2017 (y/y).
Jumlah jualan meningkat dalam enam daripada sebelas kategori pada Jun, di mana jualan kenderaan bermotor merosot 1.4% pada tempoh tersebut yang mana mengurangkan pertumbuhan tahunan kepada 9.6%. Jualan gasolin pula merosot pada tempoh tersebut dan terdapat kejatuhan dalam jualan barangan beraneka.
 Jualan dalam kategori makanan dan minuman pula merosot pada Jun di mana terdapat kenaikan mendadak dalam jualan barangan ‘merchandise’. Manakala jualan peralatan bangunan dan tanaman juga meningkat dengan kukuh.
Keyakinan secara keseluruhan dalam permintaan dan trend perbelanjaan kekal kukuh dalam jangka pendek yang mengekalkan jangkaan terhadap kenaikan sekali lagi kadar faedah BoC tahun ini. Kejatuhan mendadak dalam jualan kenderaan bermotor walaubagaimanapun akan menjadi petunjuk bahawa pengguna kurang sudi berbelanja dalam barangan yang besar, jika terdapat kejatuhan dalam sektor perumahan.
Dolar Kanada melonjak selepas data ini dikeluarkan dengan USD/CAD jatuh hampir 60 pip. Kejatuhan mendadak ini dilihat turut disokong oleh faktor kedudukan US dolar yang kurang kukuh ketika ini.


Apa sebenarnya OPEC?

Organization of the Petroleum Exporting Countries (OPEC) ataupun Organisasi Negara-Negara Pengeksport Petroleum adalah gabungan daripada 14 buah negara yang mempelopori industri pengeluaran minyak di dunia. Berpengkalan di Austria, pembentukan awal OPEC pada tahun 1960 adalah terdiri daripada Iraq, Kuwait, Arab Saudi dan Venezuela.
Tujuan OPEC ditubuhkan adalah untuk memantau kestabilan dan harga minyak mentah dalam pasaran di mana pada sebelumnya ditentukan oleh kumpulan syarikat minyak multi-nasional di Amerika Syarikat. Berdasarkan data, negara-negara OPEC ini telah menyumbang kepada 44% pengeluaran minyak mentah dunia dan bersama, mereka mengawal lebih 80% bekalan simpanan minyak mentah dunia.
 Menteri Tenaga dan Minyak OPEC mengadakan pertemuan dua kali setahun di Austria untuk membincangkan isu pengeluaran minyak mentah sama ada perlu menambahkan atau mengurangkan pengeluaran dalam usaha untuk mengekalkan kestabilan pasaran minyak mentah global.
Pengguna terbesar minyak mentah dunia adalah Amerika Syarikat dan China. Perkembangan pesat pada sektor perindustrian China sekitar tahun 2000-an dengan kekurangan bekalan minyak telah mendorong kepada peningkatan harga minyak mentah. Dengan itu, faktor ekonomi di China turut mempengaruhi pasaran minyak mentah secara tidak langsung.
Sekiranya OPEC membuat keputusan untuk mengurangkan pengeluaran minyak mentah, situasi sebegini akan memberi kelebihan terhadap negara pengeksport minyak yang tidak tergolong dalam kumpulan OPEC seperti Kanada dan Rusia. Oleh sebab itu, sebagai contoh, matawang dolar CAD akan melonjak memberi reaksi terhadap pengurangan pengeluaran minyak oleh OPEC menyebabkan permintaan tinggi terhadap bekalan minyak Kanada seterusnya meningkatkan nilai matawang Loonie.


Fed Mester: The Fed Tidak Perlu Menunggu Sasaran Dicapai Sebelum Menaikkan Kadar

The Fed tidak perlu menunggu sehingga sasaran inflasi dicapai dalam membuat keputusan untuk mengetatkan polisi monetari, kata Loretta Mester Presiden Fed cawangan Cleveland.
Kadar pengangguran US sejak beberapa bulan lalu semakin baik di mana bacaan merekod penurunan berterusan dan ketika ini kadar berada di paras 4.4%, namun kadar inflasi masih lagi bergerak jauh di bawah paras sasaran 2%. Hasilnya, beberapa ahli The Fed termasuk pemain pasaran telah mendesak agar bank pusat menangguhkan kenaikan kadar sehingga harga dan tekanan gaji naik semula.
Menunggu lama untuk menaikkan kadar faedah sebaliknya akan memberi kesan negatif kepada ekonomi.
 “Disebabkan kita tahu ia mengambil masa untuk melihat kesan daripada perubahan polisi monetari, jadi kita tidak boleh menunggu sehingga sasaran dicapai,” kata Mester. “Kita perlu menilai maklumat dan apakah yang ia tunjukkan terhadap ekonomi dalam jangka masa sederhana.”
Mester juga mengakui inflasi akan kekal di bawah 2% tetapi sasaran itu akan dapat dicapai tahun depan. Penilaian kepada inflasi semakin mencabar di mana Lael Brainard seorang lagi ahli The Fed mengatakan pada awal minggu ini bahawa inflasi terhalang oleh faktor selain daripada faktor-faktor sementara dan secara keseluruhan Brainard tidak menyokong kenaikan kadar dalam masa terdekat.
Mester juga menyokong perancangan untuk mula mengurangkan pegangan bon yang berjumlah $4.5 trillion dalam masa terdekat. Pasaran ketika ini menjangka The Fed akan mengumumkan perkara ini dalam mesyuarat FOMC pada Oktober.


Peso Mexico: Kesan Politik Kepada Pasaran Matawang Dunia

Matawang Peso Mexico adalah matawang yang paling terkesan daripada situasi geopolitik terkini di US, lebih-lebih lagi pada pilihanraya presiden yang akan berlangsung minggu hadapan. Peso Mexico terkesan disebabkan status US sebagai rakan dagangnya yang terbesar.
Ketaktentuan bermula dalam nilai Peso apabila Trump mengatakan akan merundingkan semula Perjanjian Perdagangan Bebas Amerika Utara (NAFTA) yang baginya hanya merugikan US. Jika Trump memenangi pilihanraya presiden akan memberikan risiko perdagangan kepada Mexico. Disebabkan hal ini lah pergerakan matawang USD/MXN agak sukar untuk dijangka disebabkan faktor Trump.
Sebelum ini, beberapa kali pungutan suara telah dibuat dengan kemenangan silih berganti antara Trump-Clinton yang juga menyebabkan volatility (turun-naik) pasangan matawang USD/MXN.
Pun begitu, pungutan suara terbaru yang telah dikeluarkan oleh Washington Post dan ABC News semalam menunjukkan Clinton mendahului Trump sebanyak 47 % berbanding 45%. Sejurus selepas berita ini dikeluarkan Peso Mexico menguat seperti yang kita dapat lihat dalam rajah di bawah graf matawang USD/MXN.
 Sumber: Trading View
Sebelum ini dalam pungutan suara yang terdahulu menunjukkan Peso jatuh mendadak apabila Trump mendahului Clinton. Lebih-lebih lagi selepas pembukaan semula kes e-mel Clinton oleh FBI menyebabkan Peso jatuh tersungkur dengan jangkaan pasaran kepada kemenangan Trump. Ditambah lagi dengan data-data US yang dikeluarkan semalam agak mengecewakan.
Marc Chandler, Ketua Strategi Matawang Global di Brown Brothers Harriman mengatakan, “Apa yang menjadi ketaktentuan dalam pasaran sekarang bukanlah disebabkan persaingan calon presiden yang sengit, tetapi lebih kepada idea bahawa para pelabur telah selesa dengan Clinton sebagai pemenang dan pengumuman FBI minggu lepas meragukan para pelabur bahawa Clinton akan menang dalam pilihanraya.
Dalam kata mudah, pelabur sebenarnya tidak suka dengan ketaktentuan dalam politik kerana akan mengganggu pasaran atau pelaburan mereka. Disebabkan hal ini lah berlaku volatility (turun-naik) yang tidak dapat dijangka dalam pasaran sejak akhir-akhir ini.
Bila dilihat secara keseluruhan, politik telah menjadi faktor besar dalam pasaran sejak tahun lepas. Disebabkan hal ini pergerakan pasaran agak sukar untuk dijangka seperti yang kita lihat semasa Brexit dan pilihanraya presiden US.


China Kebal ‘Redah’ Pandemik Covid-19

Data ekonomi penting di China meningkat secara dramatik dalam tempoh dua bulan pertama tahun ini, sekali gus memperlihatkan pemulihan ekonomi yang berterusan bagi negara terbabit.
Hasil perindustrian China meningkat sebanyak 35.1% pada Januari dan Februari berbanding bulan yang sama tahun lalu.
Data ekonomi yang kukuh itu melangkaui jangkaan penganalisis.
Peningkatan permintaan asing telah membantu mendorong pertumbuhan eksport lebih tinggi untuk China. China sering dilabel sebagai ‘kilang dunia’ berikutan kos buruhnya yang rendah.
Kerajaan China telah menetapkan sasaran pertumbuhan ekonomi tahunan yang sederhana untuk tahun ini iaitu di atas 6% meskipun penganalisis meramalkan negara itu akan merekodkan pertumbuhan sekitar 8%.
China merupakan satu-satunya negara ekonomi utama yang mencatatkan pertumbuhan positif pada tahun lalu iaitu peningkatan sebanyak 2.3%.
 Menurut jurucakap biro statistik China, Liu Aihua, ekonomi negara itu akan meneruskan pemulihannya.
Bagaimanapun, beliau mengatakan wujud ketidakseimbangan dalam pemulihan ekonomi China dan kerajaan perlu meningkatkan sokongan terhadap sektor pengguna.
Jualan runcit, satu lagi petunjuk ekonomi utama, meningkat sebanyak 33.8% meskipun kadar pengangguran melonjak 5.5% pada akhir bulan lalu berbanding 5.2% ketika Disember.
China melaksanakan sekatan perjalanan sebelum cuti Tahun Baru China pada bulan lalu. Langkah itu menyebabkan perbelanjaan terhadap aktiviti pelancongan, restoran dan riadah berkurangan.
Data penjualan runcit menunjukkan barangan kemas (99%) dan kereta (78%) merupakan produk yang banyak dibeli ketika Tahun Baru Cina.
“Produk ini memberitahu kami bahawa para pengguna banyak berbelanja ketika cuti Tahun Baru Cina,” ujar Ketua Ekonomi untuk Greater China di ING Bank, Iris Pang.


Sentimen Berisiko Kuasai Pasaran, Apa Jadi Pada Raja Matawang?

US dolar didagangkan bercampur-campur dengan memaparkan kenaikan berbanding matawang utama, tetapi menyusut rendah berbanding safe-haven yen dan swiss franc di tengah sentimen berisiko yang menguasai pasaran.
Data ekonomi dari China yang lemah, ketegangan di Timur Tengah dan penularan varian Delta di AS yang semakin meluas telah mendorong pelabur untuk mendapatkan perlindungan daripada safe-haven pada awal minggu.
Greenback susut lebih rendah berbanding yen dengan mengalami kerugian sekitar 1% dalam dua sesi terakhir, sementara euro pula merosot ke paras terendah sejak akhir Mac berbanding yen.
Matawang swiss franc pula turut mengekalkan keuntungannya berbanding US dolar, dan didagangkan lebih tinggi berbanding euro di paras ketinggian 9 bulan yang dicapainya pada awal bulan ini.
 US dolar, yang juga dianggap sebagai matawang safe-haven, diniagakan lebih kukuh berbanding pesaing utamanya yang lain, termasuk euro dan matawang komoditi.
Indeks dolar yang mengukur kekuatan dolar greenback berbanding sekumpulan matawang utama diniagakan meningkat pada 92.67.
Situasi Covid-19 di AS semakin memburuk selepas lima negeri dilaporkan telah memecah rekod purata jumlah kes baru setiap hari pada hujung minggu, ketika penularan varian Delta meningkatkan kadar kemasukan ke hospital di seluruh negara dan memaksa banyak negeri melaksanakan semula sekatan kesihatan awam.
Data mengenai penjualan runcit AS dan output industri yang akan dikeluarkan pada malam ini akan menjadi fokus terbesar seterusnya untuk pasaran.
Suasana berisiko turut terkesan dengan perkembangan di Afghanistan setelah Taliban merampas ibu negara, walaupun kesan langsung terhadap pasaran dilihat terbatas setakat ini, menurut penganalisis.


USD/CAD  – Analisis Teknikal – 10/11/2017

Jika diperhatikan, harga USD/CAD telah bearish sejak Isnin lalu dari harga sekitar 1.2800 dan kini telah mencatat hampir 130 pips penurunan. Jika diperhatikan, harga USD/CAD kini berada di zone yang berpotensi untuk ‘long’.
 Jika USD/CAD tidak berjaya untuk breakout Key Support hari ini iaitu MagicS1 1.2660/50 ia berpotensi untuk membuat kenaikan intraday. Dan jika breakout, peluang seterusnya yang boleh diperhatikan untuk ia mulai bullish adalah sekitar harga a1.2620 atau di sekitar harga 1.2580.
Oleh itu, sebarang penurunan ketika ini adalah retracement dan peluang untuk ‘long’ selagi ia tidak breakout 1.2580/60 iaitu Key Support mingguan.  Target kenaikan hari ini adalah sekitar harga 1.2700,1.2730 atau ke 1.2770 sekiranya ia masih gagal untuk breakout 1.2660/50.


Isu Terbaru Ini Bakal Mencetuskan Semula Perang Dagang AS-China

Selepas pertemuan kedua-dua presiden dari Amerika Syarikat dan China di persidangan kemuncak G20 Osaka hujung minggu lalu, ketegangan perang dagang dilihat semakin reda dan memberikan kelegaan terhadap para pelabur.
Namun, terdapat isu terbaru yang berkemungkinan menghangatkan semula hubungan dagang dua ekonomi gergasi itu yang mula memberi keraguan terhadap pasaran menerusi laporan terbaru oleh South China Morning Post.
Media China itu menyatakan gencatan perdagangan akan menuju ke arah kegagalan dan mencetuskan semula perang dagang jika sekatan teknologi terhadap Huawei tidak akan ditarik balik.
Sebagai sebahagian daripada perjanjian untuk rundingan diadakan semula, Amerika Syarikat telah bersetuju untuk menarik balik sekatan terhadap Huawei sebagai pertukaran untuk bekalan kacang soya ke China setelah pesanan dihentikan sebelum ini.
 Sebelum ini, syarikat teknologi gergasi China, Huawei telah disenaraikan dalam kategori firma yang diharamkan untuk berurusniaga bersama syarikat-syarikat Amerika disebabkan ketegangan yang berlaku antara Amerika dan China.
Mengikut sumber yang dilaporkan, terhadap kekeliruan dalam isu yang dipersetujui bersama dan buat masa sekarang Beijing ingin melihat rentak sama ada pentadbiran Trump akan melonggarkan larangan bekalan kepada Huawei, seperti yang telah dijanjikan ketika pertemuan di Jepun minggu lalu.
China menjangkakan pengumuman penarikan semula sekatan terhadap Huawei itu dalam masa yang terdekat ini. Jika benar berlaku, China akan memberikan komitmen terhadap pembelian produk pertanian. Namun jika terdapat sebarang penangguhan atau perubahan tindakan, rundingan antara China dan Amerika Syarikat dijangka akan segera kembali tegang.
Walaupun berada dalam kegelisahan, China masih kekal optimis perjanjian akan dapat dicapai. Sebarang tindakan keputusan dan tindakan yang memberi perkembangan positif akan disambut baik oleh China.


Trader GBP Jangan Kecewa Dengan Bacaan Inflasi Terbaru UK

Para pembuat dasar Bank of England (BOE) nampaknya boleh menarik nafas lega selepas melihat bacaan terbaru kadar inflasi UK yang kembali menurun selepas meningkat di atas sasaran bank pusat selama dua bulan berturut-turut.
Indeks harga pengguna (CPI) UK dilaporkan menurun kepada 2.0% pada bulan Julai dari paras tertinggi tiga tahun yang dicatatkan bulan sebelumnya pada 2.5%, dan tersasar dari jangkaan untuk meningkat 2.2%.
Selain itu, data dari Pejabat Statistik Negara (ONS) UK juga melaporkan inflasi teras (tidak termasuk harga makanan dan tenaga yang tidak menentu), yang menunjukkan penurunan pada 1.8% bulan lalu berbanding 2.3% yang dicatatkan pada bulan Jun.
 Harga yang lebih perlahan untuk pakaian dan kasut, serta barang dan perkhidmatan rekreasi merupakan faktor utama kepada perubahan kadar inflasi tahunan.
Matawang pound menunjukkan sedikit reaksi susulan data tersebut dengan terus didagangkan lebih rendah berbanding US dolar yang kukuh.
Awal bulan ini, BOE mengunjurkan inflasi akan melonjak sehingga 4.0% pada akhir tahun ini, iaitu tahap paling tinggi dalam tempoh satu dekad. Walaupun begitu, bank pusat masih menganggap lonjakan inflasi hanya sementara.
Dalam pada itu, data tersebut masih menunjukkan tanda-tanda tekanan inflasi yang berterusan dalam harga yang dibayar dan dikenakan oleh kilang.